
GOD. I. 


U ZAGREBU 24. TRAVNJA 1923. 


BROJ 17. 


DRAGUTIN M. DOMJANIĆ: POPEVKE 


VALI. 

*\7"ALI za vali se žuriju, 

” Ne znaju, gde buju stali 
Kad bi ja mogel to razmeti, 
Kaj se spominjaju vali! 

Oni su došli iz dalkoga, 

Kada ves svet si počiva, 

I tvoju hižu su gledeli, 

Koja za krovi se skriva. 

Su li na ganjku te videli, 

Kak svoje rože zalevaš, 

Pak si med njimi kak tičica 
Veselo, zvonko popevaš? 

II si se tiho zagledela, 

Kam se je gubila reka, 

Kak da daljinu si pitala: 

Je li on mene još čeka? 

Si li me dala pozdraviti, 

Vali kad mimo su tekli, 

II si me čisto pozabila? 

Kad bi mi vali to rekli! 


NOĆ 

’\7’RE sunce je zašlo med cmroke, 
* Med črne, zamišljene cmroke. 
Sad noči glediju nas oči 
Gliboke, gliboke. 

Sad zvezda na vsakoj je grani, 

I senja vu oči vsih, 

Kaj trudni su krili ju dani 
Vu bogih srcih tih. 

I veter po čelu nas gladi 
Kak svilni, dišeći pram, 

I vse, kaj smo imali radi, 

Povrnulo pak se k nam. 

Vse, kaj smo pozabiti šteli, 

Čez tihi je došlo mrak, 

Kaj nismo nit želeti smeli, 

Je živo i pri nas pak. 

Kaj tajili mi smo po danu, 

Vse noći to vidi oko, 

Kaj krili smo v srcu kak ranu 
Gliboko, gliboko. 


T/“ AK ruke v molitvi 
Magnolije v cvetu, 
I steza, kaj staje 
Pri gustom bosketu. 

Oblaček na nebu 
Vu zlato zarubljen, 

I faun vu senci, 

Žalosten i zgubljen. 


CON SORDINA, 


I šeptanja pune 
Rondele i hvoje, 
I vesel i faun 
— I srce moje. 


I pauk na niti, 

Koj već se ne njiše, 
I park, koji čeka, 
Muči i ne diše. 

A negdo da dojde 
I da se nasmeje, 

Vse v suncu bi bilo 
I park i aleje. 

BRAK MALE RA 

ROMAN IZ OBIČNOG ŽIVOTA U VELIKO DOBA. 
Napisao SLAVKO JEŽIĆ. 


15. 

REDLAŽE se visokom saboru, da za - 
ključi: Hrvatski državni sabor na te- 
melju potpunoga prava narodnoga sa- 
moodređenja, koje je danas već pri¬ 
znato od svih zaraćenih vlasti, stvara ovaj za¬ 
ključak: 

Svi dosadašnji državo-pravni odnošaji i veze iz¬ 
među kraljevine Hrvatske, Slavonije i Dalmacije 
s jedne strane, te kraljevine Ugarske i carevine 
Austrijske s druge strane, razriješavaju se . . .« 

Kao da se nebo pod grmljavinom prolomilo, na¬ 
stalo je zaglušno pljeskanje i dugotrajno zanosno 
odobravanje. 

Svaki atom u čovjeku, u zraku, u mrtvom stu¬ 
povlju i namještaju drhti od života i zanosa. Zastup¬ 
nici i publika ustaju. Gospođe s galerija siplju cvi¬ 
jeće po zastupnicima i bacaju ga prema predsjed¬ 
niku. Cijeli sabor, raspaljen oduševljenjem, pjeva 
svečanim glasom: »Lijepa naša domovino! . . .« 

Iza pjevanja opet pljesak i poklici: »Živila Hr¬ 
vatska !«, te pljesak, pljesak, pljesak . . . 

Bilježnik Novosel dolazi konačno do riječi i na¬ 
stavlja: 

»Ukida se dakle i ništetnom proglašuje napose 
hrvatsko-ugarska nagodba (zakonski članak I. od 
god. 1868.), a isto se tako ukidaju i ništetnima pro- 
glašuju svi kasniji njeni dopunjci ili revizije tako, 
da od danas Dalmacija, Hrvatska i Slavonija ne 
ima s kraljevinom Ugarskom ni pravno, ni faktično 
nikakvih zajedničkih državnih poslova ! . . .« 

Opet cvijeće, pljesak, klicanje. U dvoranu ulaze 
generali Šnjarić i Plivelić, podmaršali Mihaljević i 
Ištvanović. Burni poklici: Živila narodna vojska! 
Beskrajno pljeskanje. Šnjarić se rukuje s banom 
Mihalovićem i sjeda uz njega. Povici: Čujmo dalje!.. 

— »Točka II. Dalmacija, Hrvatska, Slavonija 
s Rijekom proglašuje se posve nezavisnom drža¬ 
vom . . .« 

»Tako je« ! . . . Opet burno pljeskanje. Neke go¬ 
spođe na galeriji plaču. I neka gospoda otiru oči. 
Odobravanju nema kraja. 

» . . . prema Ugarskoj i Austriji, te prema moder¬ 
nom načelu narodnosti, a na temelju narodnog je¬ 
dinstva Slovenaca, Hrvata i Srba pristupa u zajed¬ 
ničku narodnu suverenu državu Slovenaca, Hrvata 
i Srba na cijelom etnografskom području toga na¬ 
roda bez obzira na koje teritorijalne i državne gra¬ 
nice, u kojima narod Slovenaca, Hrvata i Srba da¬ 
nas živi. . .« 


»Tako je! Tako je !« . . . »Živila Jugoslavija ! . . . 
Živila Hrvatska ! . . . Živila Srbija ! . . . »Svi ustaju 
uz burno pljeskanje i beskonačno klicanje . . . 

A vani, na Markovu trgu, glazba svira, narod 
pjeva, ljudi kliču, stišću si ruke, grle se, plaču, 
plješću, ljube se, otiru suze i prisižu vječnu vjer¬ 
nost oslobođenoj domovini. . . Zvona na Markovoj 
crkvi zvone, a prozori se na sabornici tresu kao od 
vihora na sudnjem danu . . . 

Sudnji je to dan vjekovne patnje i krivice, a svi¬ 
tanje novog dana slobode i pravde ... 

-Naslonjen o jedan stup u sabornici Ce¬ 
zar je sve gledao, sve slušao, sve osjećao. Je li to 
zbilja ili je san? Zar je doista doživio taj veliki 
čas, za kojim su mnoga stoljeća čeznula, o kom ic 
narodna duša vječno sanjala-. . . Zar doista on, Ce¬ 
zar, sve to vidi, i čuje; zar to on doista prisustvuje 
najvećem dogođaju u historiji hrvatskoga naroda u 
osam stotina godina? . . . Jednom od najvećih do- 
gođaja svjetske historije uopće — jer slom Austrije 
ne znači manje nego slom Bizanta pred stolje¬ 
ćima? . . . Ali eno gle, ljudi plješću, cvijeće se sip- 
lje, dvorana ječi od poklika, kroz zatvorene pro¬ 
zore dopiru zvuci glazbe, čuje se pjevanje »Lijepe 
naša« . . . Sve je to zbilja . . . sve je to istina . . . Gle, 
grudi mu podrhtavaju od uzbuđenja, koljena kle¬ 
caju, ruke se tresu . . . što je to? . . . ah, niz lica 
mu kaplju vruće suze . . . suze sreće, zahvalnosti i 
ganuća . . . 

Sve je to bilo tako lijepo i veličanstveno. Bio 
je to momenat, na kom se okreće historija za či¬ 
tava stoljeća. Samo za taj momenat vrijedilo je ži¬ 
vjeti . . . 

Duboko potresen, pun sreće, osjećao je Cezar, 
kako mu krv naglo struji žilama, činilo mu se, da 
je silno lagan, da ga nešto odiže od zemlje, da će 
sad na poletjeti nekud u visinu . . . 

I kao kroz san slušao je, kako Pribićević govori, 
te je samo na mahove razabirao smisao njegovim 
riječima: 

» . . . Treba naročito da se naglasi, da u toj za¬ 
jedničkoj državi Slovenci, Hrvati i Srbi imadu da 
budu potpuno jednak faktor . . . Ne radi se o tome, 
i ne može i ne smije se raditi o tome, da se u tom 
jedinstvenom narodu pojedini dijelovi majoriziraju 
ili nulificiraju . . . Jer, visoki sabore, kad bi u svi¬ 
jesti makar jednog i najmanjeg dijela našega na¬ 
roda, kad bi se u toj svijesti mogla da uvriježi bo¬ 
jazan ili sumnja, da u toj zajedničkoj državi svaki 
dio našega naroda ne bi imao bilo jednaku zaštitu, 

bilo jednaki suverenitet. .. onda bi ta sumnja iza¬ 
zvala stanje, koje bi značilo jednu slabost naše 
nove države ... i u toj slabosti tuđinski narodi. .. 
našli bi snagu za sebe .. .« 

Da, da, sve je to živa istina, i sve, što su drugi 
govorili, prije Medaković, poslije Pavelić, sve je 
to tako lijepo ! . . . Bože dragi, kako su danas svi 
ljudi dobri i plemeniti, kako svi jedno misle i osje¬ 
ćaju ! .. . Zašto to ne bi uvijek moglo biti tako? . . . 

Onda su došle gospođe i dale zlatninu na oltar 
domovine. Prije nego su ušle, čulo se glasno mr¬ 
mljanje među zastupnicima, a naročito među neka¬ 
danjom opozicijom: »Ne treba ih puštati ! . . . To 
su one iste, koje su sabirale za Zitin dom ! . . . Sra¬ 
mota ! . . . »A drugi su ih mirili: »Mir gospodo ! . . . 
Sve treba zaboraviti ! .. . Mnogi je griješio u dobroj 
vjeri ! . . . Pustimo ih ! . . .« 

I napokon su ih pustili- 

Onda su se zastupnici digli i s vladom na čelu 
otišli u Markovu crkvu, da zahvale Bogu na tom 
velikom danu. Galerije su pljeskale, netko je odo¬ 
zgo nešto vikao, ali nitko nije tome obraćao pa¬ 
žnje ... Neki su zastupnici s balkona objavljivali 
narodu saborske zaključke, drugi su držali govore, 
dolje se klicalo, pjevalo, pljeskalo, glazba je svirala 
hrvatsku himnu, čula se svečana pucnjava topova... 
zrak se tresao, kao da je lava provalila iz vulkana... 

Neopisivi momenat ! . .. 

A poslije mise zaključena je svečana saborska 
sjednica iza govora zastupnika Radića, i zapisnik 
smjesta ovjerovljen . . . Svi će se podnesci riješiti 
na narednoj sjednici, koja će biti sazvana, kada to 
potrebe uzištu . . . 

Kada to potrebe uzištu ! . . . 

... Kad se Cezar nošen beskrajnom strujom 
svjetine stao spuštati prema Kamenitim vratima, 
bio je nešto smućen. Ona epizoda s gospođama uni¬ 
jela mu je disharmoniju u dušu. Dakle ipak ni ovaj 
momenat najvećeg praštanja nije mogao izbrisati 


sve grijehe i zamjerke prošlosti ! . . . Zar će se i u 
novoj, slobodnoj državi nastaviti stare kavge ? . . 
Ne bi li najljepše bilo, da se oni, kojima je savjest 
teška, povuku u zatišje, da se pokaju za grijehe i 
izvrše pokoru? ... A mlada, čista, svijetla genera¬ 
cija neka stupi naprijed, neka se baci na posao i 
postavi čvrste temelje novoj državi u ljubavi, 
pravdi i poštenju ! . . . 

Tu i tamo zaustavljali se ljudi u grupama i ras¬ 
pravljali, klicali, pjevali; — nikomu se nije dalo 
kući, a bilo je već jedan sat prošlo . . . 

Na uglu Kamenite ulice sretne Feđu, koji si je 
teškom mukom krčio put kroz svjetinu. 

— Ej, Feđa, kuda?, doviknu mu Cezar. 

Feđa mu mahnu rukom na pozdrav i protura se 
do njega. Ogledav se okolo, sagnu se k Cezarovu 
uhu i šapne: 

— Braco, zlo je . . . 

— Što je?, trgnu se Cezar neugodno dirnut. 

— Pokušali su orobiti poštu . . . Vojni magazini 
gore . . . Sva je Hrvatska u plamenu revolucije . . . 

Cezar osta kao okamenjen. Feđa je već bio da¬ 
leko. Gurao se dalje prema sabornici. A Cezara, 
odsutna sviješću, nosio je ljudski val dalje .. . 

Na izlazu iz Kamenitih vratiju u Dugu ulicu sa¬ 
brala se oveća grupa ljudi oko jednog čovjeka, koji 
je žestoko gestikulirao i upravo završavao svoj go¬ 
vor: 

— » .. . i tako je, hvala jedino našoj dičnoj braći 
Srbima, došlo do rasula ove trule nakaze, koja se 
zvala Austro-Ugarska. Zato, braćo, kliknimo svi u 
jedan glas: Živila hrabra srpska vojska! Živila Sr¬ 
bija !« . . . 

— Živila Srbija! Živila ! . . . zaori iz sviju grla. 

Cezaru se učini govornikov glas poznat. Teška 
ga slutnja obuzme. Obiđe oko grupe, da pogleda 
govornika s lica. Bio je ovisok, trbušast gospodin, 
ćelave glave, s koje je otirao rupčićem znoj . . . Ce¬ 
zar ostane zapanjen: bio je to — predstojnik Sava 
Stojanović ! . . . (Nastavit će se). 


NAJBOLJA METODA 


O KUŠO sam tri metode, 

Što k djevojke srcu vode. 
Najpre stadoh mudrost liti, 

Do zvijezda se umom viti; 
Prikazivat zgode davne, 
Historije ljude slavne. 

Ali mirno sluša djeva 
Dosadno joj, pa i — zijeva . . . 


Tad uz liru stadoh žice 
Prevrćati poput ptice, 

Kad u punom cvijeća maju 
Ljubav pjeva u svom gaju 
Dozivljući svoje milje, 

Da mu dođe pod okrilje: 
Djeva pazi puno više, 

Okom sijeva i — uzdiše .. . 


Trećeg puta, mudrost, liru, 
— rekoh— pusti sad na miru: 
Po bećarsku zatamburaj, 

Ne bi T curu digo u raj! 

To izvrših, pa se skoči’ 

Grlit, ljubit usta, oči: 

Sretnoj djevi oko bljeska, 
Na njem s milja suza ljeska. 

Štipan Banović. 

POENTA NA ULICI 

Napisao FILIP ROSET (Vif Marjanović) 


ISA . . . Vani je bilo blato. Kiša je do¬ 
sadno sipila već čitav dan i monoto- 
nost, kojom se to događalo, razdraži- 
vala bi ljude do neke bolesne, nemoć¬ 
ne srdžbe. Ivan Ivanović zatvorio je željeznu kapiju 
i uputio se bez stalnoga cilja s Vasiljeva ostrva u 
grad. 

— Pa čemu to sve skupa? — Ivan Ivanović za¬ 
gazio je nepažnjom u blato. Sad ću opet u grad, 
vrludati bezglavo ulicom, a onda, ću se opet gla¬ 
dan i umoran vratiti kući. Najbolje, do odmah 
okrenem. Daaa . . . 

Međutim je pošao dalje. Na križištu ga upo¬ 
zorila neka baba, da se nedaleko kuće Tihona 
Sakača nalazi mlaka krvi onog mladog študenta, 
koji se prošlu noć ustrijelio. 

— Tako. A šta se mene ta mlaka krvi tiče?. . . 
To meni samo . . . smeta. A onda . . . Ipak je stra¬ 
šno . . . Ovako samo, mlad . . . 

Ivan se Ivanović zgrozio ii na jedan čas osjeti 
strašnu slabost. Tada pospješi korake, tjeran sve 
nekom osobitom radoznalošću, da vidi »stanovito« 
mjesto. 

Kiša još nije sasvim isprala krv, kraj koje je 
ležao komadić vate. 

S tim neugodnim dojmom pošao je Ivan Ivano¬ 
vić dalje. 

— Glavno je, da ja danas ulovim Natašu. Ne 
ide bez toga. Nikako. O svojim stvarima nemam 
naprosto nikakav unutrašnji kriterij. To je ono . . . 
Da . . . Ali . . . Strašna je ona mlaka. Sasvim kao 
kad zakolju svinju. I ona vata. To su valjda zau¬ 
stavljali krv. . . ? 

— Ne ću Nataše uopće ni naći. Ta kako bih? 
Pred dva mjeseca sastao sam je u šest sati i pet 
minuta kraj Preobraženske katedrale. Dobro. Ta¬ 
da sam se sjetio, da ona pomaže svome ocu u 
uredu i idući kući prolazi kraj Preobraženske ka¬ 
tedrale. I to je dobro, premda ona može i drugdje 
proći. Ali zašto bih je ja danas, dva mjeseca na¬ 
kon toga, morao opet susresti? 

— Ne. Jednostavno ću zaklopiti kuvertu i ba¬ 
citi je u listovnu žaru. Ta na koncu niti književnik 
Pjotr Erastović, iako je redaktor, nije Bog. A la¬ 
ko je to. Jednostavno ću zažmiriti i pustiti list da 
padne u žaru. 

Ivan je Ivanović ponovo zagazio u blato. 

— Prokleta kiša! Da. Do đavola, da ja ne¬ 
mam nikakvog kriterija, tako nekako . . . onog 
unutrašnjeg. Ono je užasna glupost. Ne mogu se 


blamirati. Ta Pjotr Erastović očekuje nešto od 
mene ... I Nataša mi je to rekla. Daaa. . . . 

Ivan je Ivanović odjedared opet došao na »mi¬ 
sao«; onu misao, zbog koje se on znao pred sebe 
tiho smijuckati. 

— Onaj trokut. . . ono je nešto posebno čud¬ 
novato. To bi se dogodilo, recimo, u kojoj fran¬ 
cuskoj komediji, ili tako. . . Ali ja, Ivan Ivanović, 
koji vežem tako nespretno kravatu . . . što, ja sam 
jedan vršak onog trokuta . . . 

* * * 

Drugi vršak toga »trokuta« bio je gospodin 
književnik Pjotr Erastović. To jest, tako si je to 
predočivao Ivan Ivanović. I to s razloga toga, što 
je po prilici prije dva mjeseca posjetio u »posve 
službenoj stvari« (nosio mu je svoje djelo, dabo¬ 
me) Pjotra Erastovića i onda. . . no, onda najprije 
iz one »službene stvari« nije bilo ništa. Ali onda 
se iskonstruirao ovaj »posve čudnovati trokut«. 

Ali najprije da upoznamo duševno stanje u jed¬ 
nom »određenom smjeru« našeg junaka u onom 
momentu, kad je trokut dobio treći vršak. 

Ivan Ivanović poznavao je Nataliju Fjodorovnu 
kojih sedam godina, tojest sedam godina je s njom 
od vremena do vremena razgovarao i to od svog 
djetinstva do neke stanovite dobi, kad se to po¬ 
znanstvo zbog nekih nevažnih razloga potpuno¬ 
ma zapustilo. I ovo stanje, u kojem se to poznan¬ 
stvo nije gojilo, potrajalo je dvije godine. A jed¬ 
noga dana Ivan Ivanović (bilo je to onda pred 
Preobraženskom katedralom) dakle Ivan Ivano¬ 
vić, koji je sedam godina osjećao za Natašu Fjodo¬ 
rovnu neku određenu simpatiju (pače jednu vrlo 
određenu simpatiju) i onda u roku od dvije go¬ 
dine tu simpatiju nešto ohladio-opazi opet 

pred sobom Natašu. 

U tom se momentu Ivan Ivanović osupnuo. Eto, 
odjedared iskrsnu pred one kratke crne kose Na¬ 
taše Fjodorovne, koje su ga tako smućivale. On 
se dakako vanredno uzrujao i dok je brzo poseg¬ 
nuo za šeširom (kod tog je prihvatio obod šešira), 
već je to sve prošlo kao . . . kao panorama. Osta¬ 
la mu slika, kako je Nataša lijepo odzdravila, ka¬ 
ko se nasmiješila i kako je to opet sve nestalo. 

Ivan Ivanović smatrao je već to samo po 
sebi nekim dagađajem. Pače jednim prilično važ¬ 
nim događajem. (Ivanu Ivanoivću prolazili su da¬ 
ni jednolično kao zrna od krunice). 

No najljepše tekar dolazi. Istoga dana polazi 
Ivan Ivanović Pjotru Erastoviću u »službenoj 

stvari«. (Osobito čudnovato, što kod njega padaju 
dva važna događaja na jedan te isti dan!) 
Sada se događa ono izvanredno. 

Pjotr Erastović ne poznaje Ivana Ivanovića ni¬ 
kako, a Ivan Ivanović književnika Pjotra Erasto- 
vića tek »oficijelno«. Ivan Ivanović kod ulaza u 
stan velikog književnika ima, dakako, silnu tremu, 
i da nekako sve skupa zaboravi, on u zadnji čas 
intenzivno pomisli, tojest promrmlja tiho preda se 
riječ: 

— Nataša . . - 

Međutim Pjor Erastović razgovara s Ivanom 
Ivanovićem posve obično, naime tako, kao da on 
i nije veliki književnik, već posve običan čovjek. 
Govori, recimo, o vremenu, propitkuje se u Ivana 
Ivanovića o zdravlju i sve tako fino, da se na kon¬ 
cu Ivan Ivanović stidio, što mu je došao dosađi¬ 
vati u onoj »službenoj stvari«, I Ivan Ivanović do¬ 
lazi do zaključka, da je upravo tako kao Pjotr 
Erastović morao izgledati Goethe. Dakako, po 
načinu ... 

A onda Pjotr Erastović posve nehajno, kao da 
to nije ni najmanje čudnovato, odjedared nabaci: 

— Ne poznajete li vi moguće gospođicu Nata- 
liju Fjodorovnu? 

To pitanje bilo je za Ivanovića po prilici kao 
grom iz vedra neba. 

— Na ... ta . . . šu . . . ? izmuca on, potpuno¬ 
ma uvjeren, da bi se na četvrtom slogu toga imena 
(naravski, kad bi postojao!) zagušio. 

— Da. Nataša mi je pripovijedala o vama . . . 

Tako . . . Nataša . . . prošapće Ivan Ivano¬ 
vić i kod same pomisli, da je Nataša govorila o 
njemu, obli ga neki val topline.- 

— A zapravo je to sve skupa nešto . . . geni¬ 
jalno . . . Jedan izvanredno duhovito sastavljeni 
trokut . . . Pjotr Erastović, stari književnik, Na¬ 
taša, mala ptičica, i ja, Ivan Ivanović, mladi na¬ 
dobudni književnik ruski. . . Hohohoho! Pjotru 
Erastoviću, vidjet ćemo se još! 

Tako je mislio Ivan Ivanović, kad je Pjotr Era¬ 
stović zatvorio za njim vrata. 

* * * 

Ne, onaj trokut . . . mislio je opet Ivan Iva¬ 
nović, kad se primicao Preobraženskoj katedrali. 

Kako bi to bilo uopće lijepo, da susretnem 
Natašu. A na koncu — nju bih trebao najprije mo¬ 
liti za dopuštenje, da onu stvarcu uopće smijem 
štampati. . . Mogla bi inače i zamjeriti, kada se 
upravo tamo o njoj radi, . , Dakle, ne ... to sam ja 
zapravo ošinio ono svoje . . . donkihotsko ... No 
svejedno, Nataša je objekt te ljubavi. . . 


Ivan Ivanović je stao i promatrao mokri pločnik, 
koji se pod električnim svijetlom sjao kao zlato. 

Čudno. Eto, ja sam si potpuno svijestan, da 
Nataše više ne volim . . . 

Ali onda prošapće odjedared pred sebe. 

Nataša. Mala ... — Do bijesa! Ta zar ću 
opet čitavu onu donkihotsku pustolovinu ponoviti? 

I sada Ivan Ivanović više nije nikako mogao 
razlučiti, da li traži Natašu samo u »službenoj 
stvari«, da je upita, je li smije poslati »onu stvarcu« 
Pjotru Erastoviću, e bi je odštampao u svojoj re¬ 
viji, ili... ili je on htio vidjeti Natašu samo onako 
... iz duboke privrženosti. 

Ivanu se Ivanoviću sve to nekako gadno vrzlo 
glavom, nesređeno. 

Pa šta ja uopće ovdje čekam? Već mi voda 
probila kroz cipele, a situacija je strašno smiješna. 
Čemu se ja to uopće ponizujem, da, ponizujem, i 
čekam u tako glupoj poziciji na jednu ženu? Bacit 
ću pismo s novelom jednostavno u žaru. 

Ali kad je Ivan Ivanović došao do pošte, već 
se predomislio. 

— Ne mogu riskirati. Još ni kod jedne stvari ni- 
jesam bio u takvoj sumnji. Moram Natašu naći... 

Ivan se Ivanović vratio i pošao polagano prema 
uredu, gdje je bila Nataša. Obuzimalo ga čuvstvo 
potpune duševne dezorijentacije. 

— Još nije šest sati . . . 

— Eeej! Ivane! 

Ivan se Ivanović okrenuo, u prvi čas obradovan, 
što se onaj sivi, dosadni slijed misli u njemu na čas 
prekinuo. 

Ali onda odmah: 

— No ... da . . . ali sad mi je to baš nezgodno 
. . . Mogla bi, eto, upravo sada Natalija Fjodorovna 
proći. 

— Zdravo, Dmitriju . . . pozdravi Ivan Ivanović 
rastreseno ... — Znadeš . . . imadem posla kod 
Andreja Bukuvina . . . 

I Ivan Ivanović uđe u knjižaru Bukuvinovu l kupi 
biljeg za deset kopejki i (po pravu slobodnog gra¬ 
đana) razgleda novine. 

— Znadete, ja ne ću . .. Ja samo tako ... is¬ 
pričavao se Ivan Ivanović, kad mu se namještenik 
ljubezno približio. A onda izađe. 

— A bilo bi dobro, da osobno pođem do Pjotra 
Erastovića. Ima više forme. 

Ivan je Ivanović tvrdo odlučio, da pođe kući. 
Pošao je prema Vasiljevu ostrvu, ali je kod prvog 
križišta stao. 

— Zar ima smisla, da sad odlazim, gdje sam 
tako dugo čekao? Ta bilo bi smiješno, da bacim 
list u žaru, a onda susretnem Natašu. 

Kod toga mu prođe glavom, da će se upravo 
tako i dogoditi 

— Bilo bi zaista smiješno. 

Naslonio se na kandelabar kraj Preobraženske 
katedrale. 

— Eto, to sve skupa nema smisla ... ja idem 
kući.. . 

I on, neprestano govoreći »Ne ću, ne ću . ..« po¬ 
šao je prema pošti. Ali onda mu sve nekako bilo, 
da ima nešto u njegovoj ruci, što će dru¬ 
gačije odlučiti. Tako došavši do listovne žare, on 
je »duševno zažmirio« i bacio list. A u tom mu se 
trenutku pričini, da je nešto vanredno izgubio, što 
se više nikada ne može popraviti. 

— Sada .. . kakva bi to bila igra sudbine, da je 
sada ipak sretnem... Ali to je nemoguće... To 
jest u jednom specijalnom slučaju ... — — 

Ivan Ivanović prolazio je kraj parka na Vasilje- 
vu ostrvu, koji je sada podveče bio pust. 

— Čudo bi bilo, da ovdje uopće koga sretnem 
... a kamo li. . . Dakle stvar je svršena ... Tojest 
... — Ivan Ivanović čuo je korake — sada ... da 
ja koga poznatog susretnem ... u ovom specijal¬ 
nom slučaju, to bi bezuvjetno bilo čudo. 

— Pjotr Erastović ... 

Ivan Ivanović čuo je, da je netko izgovorio to 
ime i da je taj »netko« bio on sam. Prepoznao je 
književnika po njegovim velikim košćatim naoča- 
rima. A uz književnika išla je još neka osoba. 

— Oooo, gospodin Erastović u društvu jedne 
dame? mislio je u Ivanu Ivanoviću onaj drugi »ja«, 
koji se naučio svaki dan prati i češljati i tako .. . ; 
no onaj pravi »ja«, onaj njemu samome sasvim 


poznati »ja« zabavljao se u tom momentu jedino s 
činjenicom, da se tu događaju nadnaravne stvari. 

A onaj posve formalni »ja« u njemu govorio je 
dalje, da bi sad bilo dobro pozdraviti Pjotra Era- 
stovića, pače da bi to sada bilo izvanredno dobro 
učiniti, tako . . . s obzirom na onu damu na nje¬ 
govoj strani. 

( — Gle ti tog starog ugursusa, mislio je taj »ja«). 
No onaj drugi »ja«, onaj prijatan »ja« nije mogao 
da se nadivi »kombinaciji«, kako sada »plovi« je¬ 
dan list na adresu gospodina Pjotra Erastovića . . . 
a on, tojest Pjotr Erastović nema o tome pojma . . . 
dok je naprotiv on sam, Ivan Ivanović, u tu stvar 
vrlo dobro upućen; taj »ja« je dalje mislio, kako 
se, eto, ta »stvar« o onoj noveli mogla mnogo jed¬ 
nostavnije riješiti, tojest usmeno. Uopće, taj »ja« 
je vidio, da bi se u ovom susretu mogle naći hi¬ 
ljade zaista »izvanredno duhovitih« i »genijalnih« 
kombinacija ... I onda .. . trokut. . . 

Onaj formalni »ja« u njemu skinuo je vanredno 
uljudno šešir (»pače bezobrazno uljudno«, smješkao 
se taj »ja«). 

No sada se zbilo ono, zbog čega je Ivan Ivano^ 
vić nazvao taj susretaj »poentom na ulici«, zbog 
čega mu se pričinilo, kao da je doživio nešto go¬ 
tovo »iznad razuma«, tako nešto, što je kao tele¬ 
patija, ili tako .. . 

Pjotr Erastović, nonšalancijom priznatog čovjeka 
nije odzdravio, ali zato je dama na njegovoj strani 
to ljubeznije kimnula glavom. (»Vrlo otmena da¬ 
ma«, mislio je moguće tisućinu sekunde Ivan Iva¬ 
nović. Sekundu kasnije bio je Ivan Ivanović svi- 
jestan, da je pokraj njega prošla — o ruci Pjotra 
Erastovića — »mala ptičica« Natalija Fjodorovna. 


MARIJA MAGDALENA 

DRAMA U TRI ČINA S EPILOGOM 
Napisao FRAN GALOVIĆ 


TREĆI ČIN. 

GOLGOTA, 

Crne pećine i nekoliko kržljavih stabala ispuniše čitav 
kraj. Teška, zadušljiva žega prodire u zemlju i u kamen, a 
nepomično, sažgano granje miruje i izdiše. Tri crna, golema 
križa zabiše se u zemlju i stoje ovdje kao tri strašne, gro- 
zovite utvare. Na njima su razapeta tri krvava, blijeda tijela, 
što šute u strahoti beskrajnih bolova. — Šareno klupko na¬ 
roda mota se oko stratišta, koplja rimskih vojnika gore u 
suncu, a ono jato nemoćnih jadnika stisnulo se podno sred¬ 
njega križa čekajući spasenje. Krvave, bolne oči ovih bi¬ 
jednih dižu se u visine k Njemu i traže nešto, ali odgovora 
nema. — A sunce je sve groznije i teže, kanda želi spaliti, 
i uništiti sve. 


Prije nego se zavjesa digne, čuju se divlji povici i smijeh 
razbješnjele gomile. Strasti su podivljale i kipe u vatri 
sunca i krvi. 

Marija Magdalena: 

(stoji među svjetinom, a ruke joj se dižu prema srednjem 
križu. Glas joj promuklo vapi prašnim vazduhom i probija 
viku puka): 

Zar ne vidite? ... Gledajte mu oči, 

Gdje zalijeva ih znoj i oganj sunca, 

I zar vam one sveđ ne kazuju, 

Da pravedničku krv ste prolili! . . . 

(Okreće se k nekima.) 

Vi, što ste granje preda nj bacali 
* I haljine, kad ušao je k vama, 

Milosrđa zar u vas više nema 
Ni ljubavi? ... Pa zašto — ? 

(Ruke joj klonu). 

Sve je zalud . . . 

I moje riječi padaju na kamen ... 
Izgorješe ... i već ih nema nigdje ... 

Prvi farizej : 

On car je bio cielog Izraela, 

Pa neka siđe s krsta! Evo! Čekam! 

I svi ćemo ga vjerovati mahom! 

Drugi farizej: 

Pomagao je uviek drugima, 

A sebi samom ne može pomoći! 

Treći farizej: 

Nek pomože mu Bog! Ta, uzdao se 
U nj govoreći: ja sam božji sin! 

Prvi farizej: 

(prema Isusu): 

Ti, koji crkvu sam razvaljuješ 
I za tri dana opet načinjaš 

Pomozi sebi! Siđi s krsta! _ Gle! 

Zar ne možeš? — A božiji si sin! 

(Bučan smijeh.) 

Drugi farizej: 

I krunu imaš! Čitava Judeja 
Proglasila te carem! Što ćeš više?! 

Marija Magdalena : 

(očajno) : 

O, Gospode! Ja vjerujem, al zašto 
Sve ovo puštaš? . . , Da ih ne smrviš 
U strašnom gnjevu?! . .. 

Isus 

(otvorio je oči i govori mirnim, dalekim glasom) : 

Kćeri Sionove, 

Vi ne plačite za mnom, neg’ za sobom 
I djecom svojom, jer već idu dani, 

U koje će se reći gorama 
I bregovima: pokrijte nas! . .. 

Prvi farisej: 

t- Zar mu 

Sve muke usta još ne svezaše, 

Već udilj huli?! 

Drugi farisej: 

Ne će dugo! 

Treći farisej : 

Gledaj! 

Problijedio je vas! 


Broj 17 , 


Prvi rimski vojnik: 

A što ćemo 

S tom haljom slavnog cara judejskog? 
(Digne sa zemlje haljinu.) 

Drugi rimski vojnik: 
Podijelimo je! 

Treći rimski vojnik: 

Kako? Ne možeš! 

Šivena nije, već izatkana 
Sva s vrha do dna. 

Prvi rimski vojnik: 

Daj! Razderi je! 

Drugi rimski vojnik: 

Ne! Već da za nju kocke bacimo! 

Treći rimski vojnik: 

Pa dobro! Daj! 

(Kockaju se.) 

P r v i rimski vojnik 

(Isusu) : 

Dal’ vidiš, silni care, 

Za purpur tvoj se kocke bacaju, 

A ti se s trona svojeg ne mičeš! . .. 

Prvi rimski vojnik: 

Tri! ... 

Drugi rimski vojnik: 

Četir’! ... 

Treći rimski vojnik: 

Dva! .., 

Drugi rimski vojnik: 

I ja je dobih, evo! ... 

Prvi rimski vojnik 

(baci ljutito kocke): 

Ah! Nemam sreće! 

Treći rimski vojnik : 

Ni ja! 

Isus 

(ugaslim šaptom): 

Žedan sam! 

Prvi farisej: 

Zar božji sin ožednjet zna ko i mi? 

Drugi farisej: 

Učini čudo, ti, što tisuće 
Nahranit znadeš! 

Drugi rimski vojnik: 

Da se odužim 

Za haljinu! . 

(Napuni sunđer octa i nataknuvši ga na trsku prinese ga 
k ustima Njegovim.) 

Zar ne ćeš? — E, dakako, 

Za cara nije ocat! — Što ću ti! 

Treći farisej: 

Pretvori ga u vino ko na svadbi 
U Kani galilejskoj! 

(Smijeh.) 

Pokarat će te Bog za ovaj grijeh, 

Jer njegova se krv po ulicama 
Izgubit ne će, kad se prolila! 

Marija Magdalena: 

Narode! 

Glasovi iz puka: 

Krv njegova nek na nas padne sve, 

Na djecu našu! 

Prvi farisej: 

Neka padne samo! 

Zar i sad jošte da se plašimo? 

Marija Magdalena 
(Ivanu): 

Bar ti mu reci! . .. Volio je tebe! .. . 

I ne će odbit molbe . . . Neka saspe 
Grom pravedni na čela bezbožna, 

Da vjeruju i vide, tko je on! . . . 

Ivan: 

A njegva riječ . .. 

Marija Magdalena: 

Gdje? 

Ivan: 

Na večeri! 

Marija Magdalena: 

Na rastanku? 

Ivan: 

Da. — Mir vam ostavljam 
I mir vam dajem — tako zboraše! . . . 

I ne dajem ga, kako svijet daje, 

Da ne plaši se srce vaše. Idem 
I doći ću vam opet. Radujte se, 

Jer odlazim i velim: idem k ocu! 

Marija Magdalena: 

A1 ovu krv na čelu pogledaj, 

I smrtni grč, u grozi bolova 
Što steže tielo, dere put i žile! . . . 

(Baci se na koljena pred Mariju). 

Ti mati si mu! . .. Svaki drhtaj bola 
I rane žar i plačni uzdisaj 
O tvoje srce kuca! ... Ne čuješ li? . . . 

Vaj kako strašno udara i zove 
I smiri se, pa opet navali 
Ko glas oluje, kao jeka mora! — 

Božanska snaga spalila bi sve, 

Da rekneš samo riječ! . . . 

Marija: 

(stajala je doslije mirna u tuzi kraljevskog veličanstva iz¬ 
među Marije Jakovljeve i Salome, a sada pogleda Mariju 
Magdalenu i progovori polako): 


Kćeri moja, 

Ti slušala si besjede mu mnoge, 

Pa čemu tražiš ono, što se ne smie 
Zaželjeti! I moje srce puca, 

I čini mi se, da će prepuknuti, 

Pa ipak, evo, stojim, čekam čas, 

Da ispuni se, štono biti mora! 

MarijaMagdalena: 

Ja vjerujem i znam, da želio je 
Svršetak ovaj, ali kad ga vidim 
Na krstu tome . . . onda . . ja ne mogu . . . 

I sve je puno krvi. . . sunce .. . nebo 
U jednom valu krvavome gori! . . . 

(Klone na kamen.) 

Prvi farisej: 

(Mariji Magdaleni): 

Sve molbe tvoje slabo pomažu, 

Jer sin je Božji zaspao i sanja 
0 judejskom carstvu! 

Drugi farizej: 

Viši je 

Od Iruda i rimskog Cezara! 

Treći farizej : 

(pakazujući natpis na križu): 

Tek ovaj natpis valjalo bi skinut 
I popraviti. Sam je rekao: 

Ja judejski sam car! 

Prvi farisej: 

Što pisah, pisah! — 

To reče Pilat. Neka bude tako! 

Drugi farizej: 

A1 gdje su oni silni gubavci 
I kljasti, sliepi? Nema 1' nikoga, 

Da vidi priesto svoga proroka 
I učitelja? 

Treći farizej : 

Gdje su učenici? — 

Zar samo jedan vjeran ostade? 

Prvi farizej: 

(porugljivo): 

Zaboravljaš na ovu bludnicu, 

Pred njegov priestol što se spustila, 

A nadala se postat caricom 
I vladati nad zemljom judejskom! 

Drugi farizej: 

Da, sad je kraj i vladanju i carstvu! 

Trećifariz ej: 

I gasne život silnog Mesije, 

A nema oca, da mu pomogne! . . . 

(Svjetina se smije. Dolaze nove skupine i obilaze oko 
križeva.) 

Drugi muškarac: 
(prvome): 

Što veliš sada? — Vjeruješ li još? 


Prvi muškarac: 

Jest. Vjerujem. 

Treći muškarac: 

I da će ustati? 
Prvi muškarac: 

Jest. I to. 


Gle! Ti jedini si taj! 


Prvi muškarac: 
Pa makar i to! 


Da šutiš 


Drugi farizej: 

Bolje bi ti bilo, 


Prvi muškarac: 

Je li? 

Prva žena 

(farizejima): 

Pa da lakše onda 

Svoj poso opet tjerate ko dosad! . . . 


Treći farizej: 
Koliko vas je takih? 

Druga žena: 

Možda više 


No ti i slutiš! 


Prvi farizej: 

Misliš? 


Prva žena 

(pokazujući narod): 

Pogledajte ih! — 

Zar prava to je radost? — Pijani su 
Od krvi i od vaših besjeda, 

Pa ne znaju, kud idu! 


Prvi farisej: 

Čuvaj se, 

Jer danas nije Jerusalem vas 
Zanesen ko onda, kad je ušo 
Na magarici u grad . . . 

Drugi farizej: 

Jedna riječ, 

I srnut ćete svi niz brdo ovo, 

A kamenje će vašim tragom padat! 

(Nastane buka. Iz uznojenih, crvenih lica izbija mržnja i 
divlji bijes. Neki prijete ženama i prvome muškarcu). 

Prvi razbojnik : 

(krikne iza glasa): 

Ah!... 

Glasovi iz puka: 

Čujte! . . . Šta je? . . . 

(Sve se glave okrenuše prema onoj uzvisini s križevima.) 


Prvi razbojnik: 

Ja ne mogu više! . . . 
Utucite me, ii me skinite 
Sa krsta ovog! . . . 

Prvi farizej: 

(porugljivo se smije): 

Gle! — Zar tako boli? 

Drugi farizej: 

Gdje car tvoj trpi, zašto ne bi i ti 
Sve muke poput njega snosio? 

Prvi razbojnik: 

(okrenuo se k Isusu, i kroz stisnute zube prodire jad neiz¬ 
mjernih muka): 

A tko si? ,.. Zbori! — Jesi 1’ Bog ii’ đavo? — 
Što nosiš? Da li blagoslov ii kletvu? 

Puk naziva te svojim Mesijom! 

I ako jesi Hristos, spasi nas! 

Pomozi sebi a i nama sada! .. . 

Ti šutiš, evo! . .. Ne možeš! Prokletstvo 
Nek padne na te! . .. Lažo! Proklet budi! 

Drugi razbojnik: 

Ne bojiš li se Boga, kad si i sam 
Rad grieha svojih tako osuđen? 

Mi osuđeni još smo pravedno, 

Jer primamo po svojim djelima! 

Zaslužili smo ovo, ali on 
Zla nikakva učinio još nije! 

Prvi razbojnik: 

(bijesno, razjareno): 

Zaslužili smo! Je li? — Neka spase 
Nas pa i sebe! Zlotvor je ko i mi! 

I jednaki smo sada! 

Drugi razbojnik: 

(Isusu): 

Gospode! 

Spomeni me se, kadno uđeš jednoć 
U carstvo svoje! 

Isus: 

Zaista ti kažem: 

Još danas sa mnom biti ćeš u raju! 

Prvi farizej : 

U raju zar? 

Drugi farizej: 

Baš liepo! 

Treći farizej: 

(drugome razbojniku): 

Raduj se! 

Kraj božjeg će te sjesti priestolja! 

Prvi farizej: 

A1 valja biti strpljiv! 

(Prvome razbojniku.) 

Eto,, gledaj! 

Tvoj drug će u raj ući jošte danas, 

A ti se buniš! 

Drugi farizej: 

Prije nego suton 

Na polja padne, carstvo nebesko 
Pojavit će se, puno vječnog sjaja. 

Treći farizej: 

Car judejski će s razbojnikom doći 
Na svete dveri! Sedam korova 
Na koljena će pasti! 

Marija Magdalena: 

(pridigla je glavu): 

Čuješ li? . . . 

0, čuješ li tu hulu, Gospode, 

Što pogana je usta bacaju 
Sprem neba ovog, suncem sažganog?! 
Isus: 

(digao je pogled u vis): 

Oprosti, Oče, ne znaju, što čine! 

Marija Magdalena: 

0, kako možeš?! — 

Ivan: 

Miruj! 

Prvi farizej: 

(porugljivo): 

Prašta nam! 
Drugi farizej: 

Prem milostiv je! 

Treći farizej: 

Kako ne bi! Caru 

I dolikuje tako! 

Marija Magdalena: 

(drhtavo): 

Gledajte ga! 

Sad zborit želi. Pogled obara! 


Marija: 

Moj sine! 

Isus: 

(blago): 

Ženo! 


Marija: 

(zadrhtala je sasvim lako i malo pridigla ruke): 

Slušam! 

Isus: 

Evo . . . gledaj! — 

Tu stoji sin tvoj! 

(Pogled mu se ustavio na Ivanu.) 

Evo, mati tvoja! 
Marija: 

(gleda ukočeno u one velike oči): 

Zar sada će — ? 


Marija Jakovljeva 
(prihvati je nježno): 

Da pođeš otud? 
Marija: 

(tuga je savlada samo jedan čas, i ona se opet uspravi): 

Ne! 

On molio je oca svojega, 

Da mimo njega čašu tu pronese, 

A1 njegova da bude vječna volja! 

S a 1 o m e : 

Gle, sad će smrt — 

Marija: 

Ja ovdje ostajem! 

Marija Magdalena: 

Zamutilo se svietlo zjenica! 

Pomozite! .. . 

Prvi rimski vojnik: 

(dođe bliže križu): 

Ne, nije mrtav još, 

Jer prsi mu se dižu . . . 

Prva žena 

(gledajući niz strminu): 

Gledajte! 

Na zapadu se javlja crni oblak, 

Vas krvav . . . 

Prvi farizej: 

(gleda je prezirnim rugom): 

Znaci smrti njegove 
Na Jerusalem domala će pasti! 

Zar ne bi i to još? .. . Da vidimo, 

Gdje ubili smo sina pravednosti! . . . 

(S desne strane dolazi Marcelo s Josipom iz Arimateje i ne¬ 
koliko vojnika.) 

Marcelo: 

Je I’ mrtav? 

Prvi rimski vojnik: 

Nije. A1 će domala! . . . 

Marcelo: 

Kad umre, tielo s krsta skinite 
I predajte ga ovom čovjeku . . . 

(Pokaže na Josipa iz Arimateje.) 

Prvi farizej: 

(stupa pred Josipa): 

A što će ovaj? 

Marcelo: 

Zar te pitah štogod? 

Prvi farizej: 

Ne velim tebi ništa, gospodaru, 

A1 ovaj bješe njegov učenik, 

Pa što će ovdje? 

(Nastavit će se). 

RATNI DOJMOVI 

Napisao VIKTOR KRALJ 
(Nastavak) 


to se ču kroz topovsku i pušćanu 
vatru slabi, upravo prigušeni ruski 
»ura«, koji dolazaše s našeg desnog 
krila — znak, da je protivnik kod 
susjedne satnije stao jurišati. I opet ponovni dugo¬ 
trajni »ura«, koji dolazaše sve bliže. U tili čas 
prestade svaka pucnjava; svi, i mi i Rusi, nape- 
smo uši, da čujemo, što se to tamo zbiva. Ponovni 
isprekidani »ura« pomiješan s nekom neobičnom 
grajom dopiraše do nas. Sva ta prigušena vika, 
koja dolažaše iz tisuću strahom sapetih grudi, 
bijaše tako tjeskobna, tako neprirodna, kao da su 
se svi ljudi, izmoreni i izranjeni, urotili protiv 
svoga božanstva grozeći mu se radi pretrpljenih 
muka i nevolja, premda dobro znadu, da dostaje 
tek jedan mig njegov, da ih sve šatre u prah. »I 
neka!« — viču oni dalje svoj grozni »ura«. »Bolje, 
da nas šatre sve u prah, već da se patimo ovako 
uništavajući svoj i svoje nedužne braće život«. — 
Ali božanstvo šuti. Šuti kao zaliveno, kao da se 
stidi odgovoriti ispaćenom čovječanstvu, da bez 
borbe nema života, i da mu je nemoguće unštiti 
taj život, jer bi uništilo samo sebe. I glasovi gro- 
žnje proslijediše. Izražaj njihov postajaše sve si¬ 
gurniji i življi, dok se napokon čitavom kotlinom 
gvozdječkom ne razlijegne urnebesni, pobjedo- 
sni »Ura!« — Fronta bijaše probijena. 

U našem jarku nastao je pravi metež, jedni trča- 
hu ovamo, drugi onamo pitajući jedni druge, što 
će, dok napokon ne dođe naređenje, koje iđaše 
poput živog telefona od usta do usta, da se vod 
na desnom krilu ima povući natrag, da zaposjed- 
ne jarčić, koji je za takav slučaj već prije bio isko¬ 
pan i da otvori krilnu vatru u smjeru prorova. 
Međutim se bujica ruske infanterije, koja je u ma¬ 
sama napredovala kroz prorov od neko pet sto¬ 
tina koraka širine, takovom brzinom razlije¬ 
vaše i na lijevo i na desno, da je vod na 
našem desnom krilu prije bio opkoljen, nego što 
se mogao povući u jarčić, koji se imađaše zapo¬ 
sjesti u skrajnjoj nuždi. Tu već ne bijaše mjesta 
čekanju . . . Na uobičajeni znak za uzmak — 
trostruki zvižduk sviralom — svi listom poskaka- 
smo iz jarka ostavivši mrtve i ranjene svojoj sud¬ 
bini i dadosmo se u bijeg. Rusi videći našu namje¬ 
ru, da im izmaknemo, otvoriše vatru streljajući 
za nama tek onako od prilike, budući da nas je 
nestalo u guštari, koja se tik iza nas nalazila. I 
upravo toj škari kao i hrastiku, koji se prema 
vrhuncu brda sve to većma zgušćivaše, imali smo 


zahvaliti, da je tek vrlo malo ljudi nastradalo na 
tom uzmaku. 

Bilo je oko podneva. Silna žega kao da je s usi¬ 
janim obručem stezala bitkom izmoreni mozak. 
Znoj se točio niz užarene obraze i nos te se slije¬ 
vao u napola rastvorena usta, koja pohlepno hva¬ 
tahu suhi zrak, prouzrokujući bljutavo-slani okus 
pod jezikom. Dobro je bilo, dok smo išli šumom, 
ali kad izađosmo na čistac, gdje nas drveće nije 
više štitilo sa svojim gustim lišćem, sunčane se 
zrake tako priljubiše uz obraze i vrat, te ti se 
činjaše, kao da ti sišu krv iz uvelih žila. Katkada 
bi ti sijevnulo pred očima poput crvene strijele. 
Kad bi zatvorio oči, pojavili bi se zeleni i žuti 
kolobari. U ušima je ključalo i šumjelo, kao da će 
sad na potokom provaliti iz njih krv. Katkada bi 
nešto slatko prošlo zatiljkom, dok bi srce sad svom 
silom lupnulo sad opet zamrlo. Pred očima bi ti 
odjednom potamnilo — i tebi se čini, da ćeš se 
svaki čas srušiti pogođen od sunčane kapi. 

Vojnici skidahu ili bolje trgahu sa sebe sve, što 
im se činjaše suvišnim: ručne granate, boce, lonce, 
razne nepotrebne sitnice, što više kabanice pa i 
municiju , samo da spase goli život. Pomisao na to, 
da nas Rusi slijede i da će doskora stići na vrhu¬ 
nac brda, niz koji se mi gotovo trkom spuštamo, 
još većma nas podbadaše, da podvostručimo, po- 
trostručimo korake, kako bismo što prije prešli 
preko brdašca, koje se pred nama nalazilo. I doista 
se ne prevarismo. Još se naime ne bijasmo popeli 
na vrhunac spomenutog brdašca, kad već naši 
progonitelji otvoriše vatru s onoga brda, niz koje 
smo se netom bili spustili. Nekoliko taneta prozuji 
sa svojom sitnom ali zvonkom glazbom visoko 
iznad naših glava, nekoliko njih zapraši oranicom 
lijevo od nas. Još je prasnulo nekoliko salvi za 
našim leđima, ali bez ikakovog uspjeha, budući 
da je distanca bila velika, a mi se već spuštasmo 
niz ono brdašce. Bili smo spaseni. 

U tom divljem bijegu nijesmo opazili, da se od 
juga preko karpatskih vrhunaca približavahu teški 
tamni oblaci, iz kojih se već spuštahu gusti pra- 
movi. Odjednom osjetismo svježi lahor, koji poput 
blagoga smiješka razblaživaše klonule živce i isu¬ 
šene žile ljubeći nas u vruće čelo, u zažarene obra¬ 
ze, u opaljeni zatiljak. Grom se javljaše za gromom 
bacajući svoje jarke strijele uz tutnjavu, koja nam 
se nakon ekrazitnih granata pričinjaše poput dječje 
igre. Lahor postajaše sve jači, sve žešći, sve goro- 
padniji, dok se napokon ne razbukti u silan vje- 

tar, koji nas nemilosrdno stane biti krupnim kapi¬ 
ma pomiješanim s krutim zrnima tuče. No taj bijes 
silnih elemenata ne potraja dugo; vjetar se dosko¬ 
ra slegnu, tuča jenjavaše, grom se tek tu i tamo 
javljaše. Sunce međutim bijaše posve nestalo. Na¬ 
stalo je sumračje. A iz niskih, punih oblaka proli 
se gusta topla kiša . . . Njoj smo nadasve morali 
biti zahvalni, ne toliko zato, što nas bijaše rashla¬ 
dila, i ako smo bili do kože mokri, već zato što 
nam je omogućila, te smo se neopaženi od svojin 
progonitelja mogli svrstati u svoje redove i bez 
žurbe i pogibli kao i bez nepotrebnih gubitaka 
razviti novu rojnu prugu u spoju s ostalim satni¬ 
jama naše pukovnije, koje su već davno prije nas 
bile stigle na ono mjesto, kuda imađaše prolaziti 
novi obrambeni postav, takozvana »crvena linija«. 

Istom kasno u noć dobismo ručak kao večeru: 
hladnu pocrnjelu čorbu, koja bijaše svaki ukus 
izgubila, čorbu, u kojoj plivahu mali komadići jed¬ 
nako pocrnjela mesa s nešto makarona i sa čita¬ 
vim santama ukrućena loja na površini. Tu se doi¬ 
sta obistinila poslovica, da je glad najbolji kuhač, 
jer se nitko nije ni na što tužio jedući svoju čorbu 
takvu, kakva je bila, i to bez hljeba, budući da 
opskrbni tren ne bijaše na vrijeme stigao. Pove- 
čeravši svi polijegasmo u rojnoj pruzi, kako je već 


koga zapalo mjesto, bez riječi, bez običajnih mom¬ 
čadi jbkih razgovora i bez lule duhana, da čekamo 
i da budemo spremni, ako bi Rusi ponovili navalu, 
koja se očekivaše svaki čas. Općenita bijaše zavla¬ 
dala apatija. 

Noć bijaše barem u našem odsjeku protiv sva¬ 
kog očekivanja mirno prošla. No zato je kod su¬ 
sjedne nam lijeve divizije trajala borba do zore. 
Budući da se mi ovdje nijesmo mogli održati, kre¬ 
nusmo još prije izlaza sunca zakriljeni gustom ma¬ 
glom put sela Turke uzmičući pred mnogo jačim 
neprijateljem. 

Predaleko bi pošao onaj, koji bi htio opisati sve 
one manje i veće bojeve, koji su slijedili iza gvo- 
zdječke bitke: okršaj kod Turke, napredovanje 
kod Bednarovke, bitka kad Majdana, koja se kod 
Glinke završila s teškim porazom za nas, te napo¬ 
kon veliki uzmak nakon nedaća kod Podlipna, 
dok se konačno stalno ne zaustavismo kod Boko- 
račana nedaleko Stanislavova. Svi su ti bojevi više 
ili manje najednaki s tom razlikom, da jedan izi¬ 
skuje više napora od drugoga, jedino kod bitaka 
većega stila imade jačih izrazitijih momenata, koji¬ 
ma se jedne razlikuju od drugih, kao na primjer 
bitke kod Dobre Noći, Gvozdjeca, Stanislavova, 
Kaluša i druge. (Nastavit će se.) 

GJURO ARNOLD: KRAPINSKE ELEGIJE 


IV. 

I vi da ste zdravo, gore mile, 

Pune pjeva, izvora i gaja — 
Divan li ste eto v’jenac svile 
Oko srca slatkog zavičaja ! 

U zanosu mladih dana živih 
Vrljao sam vama često puta . . . 

Visa nema, s koga se ne divih 
Izobilju krasa razasuta. 

Dragam skromni dvorci vam se nižu, 
Proplancima zore vinogradi, 

Po vršcima crkvice se dižu: 
Srebren-sidra žića zadnjoj nadi. 

Otud motrit znao sam i sunce, 

U večernjim gdje se maglam gubi . . . 
I sveđ bje mi: vaše da vrhunce 
Na rastanku ponajžarče ljubi. 

I blažen se spuštah k srcu na to, 
Oko koga vi ste v’jenac svile — 

Da vas na snu bar ko sunce zlato 
Žarko grlim čarobne i mile. 


V. 

edjelja je . . . Zvona blagi zvuci 
Ko vjesnici lete krajem c’jelim; 
Djeca idu s liljanim u ruci, 

A odrasli svetka u odjelim. 

Sve se strmim putem k crkvi vije 
I na velja unilazi vrata; 

A sunašce na sva okna bije — 

E bi slava bila puna zlata. 

S’jedi župnik sa visoka zbori 
0 ljubavi prema svima ljudma ; 

Svaka r’ječ mu svetim plamom gori 
Ko i srce staro mu u grudma. 

Časkom mi se čini, da mu govor 
Otvara i plava već nebesa . . . 

Anđel jedan da obira lovor, 

Pa mu list po list na glavu stresa . . . 

To i vr’jedi . . . A1 mi srce meko 
Plače ipak ko od mira čista: 

Kako li smo, aoh, još daleko 
Od tih zlatnih, vječnih r’ječi Krista! 

VI, 

PRIKAZANO GDI. IDI pl. KIEPACH. 


N i ti nisi ovog kraja cv’jetak: 

Ružom već na krilo si mu pala, 
Da si vojnu dragom budeš svetak 
Nakon dnevnih životnih posala. 

S njime, znam, da obišla si često 
Sva baš mjesta našijeh igara . . . 

A on nije o meni ti presto 

Zborit samo s čuvstvom punim žara. 


Danas, gdje smo oboje bez druga: 

Ti bez vojna, ja bez pobratima, 

Srce tvoje mori trajna tuga, 

Mog se hvata uz to još i zima. 

Ohrabri se ! . . . Bez tebe bi strancem 
Posjećivo zavičajnu grudu — 

A ja, kad se smrtnim tisnem klancem, 
Tvom ću vojnu pričat kob ti hudu. 


Pričat ću mu: s kakvom ljubvi grliš 
Mjesto njega grobnicu mu škuru, 

S kakvom vjerom k svetoj misi hrliš, 
S kakvom nadom čekaš zadnju uru. 


DVIJE ČUDNE KNJIGE 


(1781.—1782.) 

Posvećeno slavnom profesorskom zboru filozofskoga fakulteta u kr. hrvatskom sveučilištu u Zagrebu. 

Napisao 


EDNOGA jesenskoga dana god. 1781. 
poplavila je jedna nova latinska 
knjiga čitav Zagreb, te je probudila 
u inteligentnijih krugova gornjega i 
dolnjega grada najveće zanimanje. Knjiga je bila 
napisana latinski od neznana pisca i štampana, 
kako natpis kaže, u Beču, a bavila se predmetom 
za koji Zagrepčani nijesu dosad mnogo marili. 

Novoj toj knjizi je ovaj latinski napis: »A n i- 
ani Eliphii Concordia iuris canonici cum edic- 
tis caesareo-regiis recentius emanatis in materia 
dispensationum super impedimentis matrimonii ad 
v (enerabilem) Hungariae clerum. Viennae typis 
Joannis Thomae nobilis de Trattnern, s. c. r. a. m. 
typographi et bibliopolae. MDCCLXXXI. (1781). 
U 8mini 80 strana«. 

Da bi se razumjelo postanje i tendencija ove 
knjige nepoznata autora, treba spomenuti, da je u 
habsburškoj monarkiji vladao tada mnogo spomi¬ 
njani car i kralj Josip II., sin Marije Terezije. Čim 
je Josip II. iza majčine smrti postao samovlada- 
rom, stao je on, gorljivi pristaša prosvijetljenoga 
apsolutizma, s najvećom žurbom izvoditi reforme 
na svima poljima javnoga života, da svoju monar- 
kiju s temelja preudesi. Na početku vladanja svoga 
uvodio je poglavito reforme na crkvenom i vjer¬ 
skom polju, radeći da crkvu učini službenicom 
vrhovne vlasti svjetovne u svojoj državi. Tako 
zaredaše već prve godine njegove samovlade 
(1781) poznati vjerski edikti, napose oni protiv 


VJ. KLAIĆ 

utjecanja rimskih papa u vjerske i crkvene po¬ 
slove monarkije. Jednim dekretom znatno je 
stegnuo dopisivanje biskupa i svećenstva svoje 
države s rimskom stolicom, drugim zabra¬ 
nio je klericima iz svoje države polazak 
ježuvitskoga kolegija njemačko - ugarskoga (col- 
legium germanico - hungaricum) u Rimu, trećim 
ukinuo je glasoviti hrvatski kolegij u papinskom 
gradu Bologni, odredivši podjedno, da se imade 
sva nepokretna imovina (kuće imanja) toga kole¬ 
gija rasprodati, a mladež, koja uči u tom kolegiju, 
preseliti u jedan sveučilišni grad, koji pripada nje¬ 
govoj državi. Još je u ožujku 1781. izdao dekret, 
kojim bi u njegovoj monarkiji zabranjeno progla- 
šivati papinske bulle i druge spise, ako to nijesu 
prije dozvolile svjetovne vlasti. No najzamašniji 
su njegovi dekreti od 27. rujna 1781., kojima je 
bitno dirnuo u crkveno pravo. Po crkvenom pravu 
naime imade stanovitih ženidbenih zapreka, kojih 
je dispenzacija pridržana rimskoj stolici. Car i kralj 
nasuprot odredio je rečenim dekretom, da se papa 
ne mora moliti ni za kakvu dispenzaciju u ženid- 
benim poslovima, već da svaki dijecezanski bis¬ 
kup može sam po sebi bez pitanja u Rimu izravno 
oprostiti od svega, što bi moglo biti zaprekom 
valjanoj ženidbi. 

Ovaj posljednji dekret ili rezolucija mnogo je 
smućivala svećenstvo i pravovjerni svijet. I zagre¬ 
bački biskup, vrli JosipGoljuf, (1772.—1786.), 
taj veliki prijatelj svakoga napredka, nije mogao 

da se riješi, hoće li ostati uz papu ili uz kralja. 
To je onaj isti biskup, koji je uz veliki svoj trošak 
u Novoj Vesi sagradio veliku zgradu, da se u nju 
smjesti pravnička škola. No ta zgrada upotrebljena 
bi poslije u posve druge svrhe, te je danas vojni¬ 
čka kazniona. Plemeniti biskup bijaše dovršivši 
zgradu dao na pročelju njezinu smjestiti tri velika 
pismena: O. P. G., što bi imalo značiti: »Opus 
praesulis Galjuf«, t. j. da je djelo biskupa Galjufa; 
ali kada se je zgrada stala upotrebljavati za posve 
druge svrhe, pjesnik i profesor Franjo Sebastijano- 
vić tumačio je rečena tri slova ovako: »Opes pro- 
fusae gratis«, t. j. da je plemeniti biskup »blago 
razasuo uzalud«. 

Biskup Galjuf dakle našao se je u velikoj ne¬ 
prilici radi Josipova dekreta, ne znajući, da li bi ga 
prihvatio ili zabacio? Da savjest svoju umiri, sku¬ 
pljao je oko sebe kanonike, tada velikim dijelom 
učene ljude i profesore na akademiji znanosti, pa je 
s njima vijećao, šta da se uradi, i da li bi se kraljev¬ 
ski dekret publicirao. Većina kanonika bila je 
odlučno protiv dekreta, a na čelu svima pobožni 
i učeni Ivan Škrgatić, koji se je svima silama odu¬ 
pro, da se dekret priznade i razglasi. Biskup Ga¬ 
ljuf prihvatio je mnijenje Škrgatićevo, te je zatim 
uopće njega radi njegove čestitosti i odlučnosti 
tako zavolio, da ga je u svemu pitao za savjet, te 
se njemu u svakom pogledu povjeravao. 

Ali baš tim osobitim povjerenjem biskupa Ga¬ 
ljufa prema Škrgatiću osjećao se je povrijeđen i 
zapostavljen jedan drugi kanonik, koji se je dosada 
smatrao prvim savjetnikom njegovim i svemoć¬ 
nim na njegovu dvoru. Bio je to kanonik Josip 
Taisperger, koji je tada podjedno vršio čast 
i službu ravnatelja kr. akademije znanosti u Za¬ 
grebu, a uza to bila mu je povjerena cenzura 
knjiga. Taisperger bio je rodom iz Požege (* 28. 
ožujka 1739), a sin njemačkih roditelja (Tome i 
Magdalene). Nauke bijaše izučio u Požegi, Zagre¬ 
bu i Beču, kamo ga je poslao biskup Paxy, da 
položi doktorat bogoslovije. Na to je bio neko vri¬ 
jeme župnikom, onda prefektom u sjemeništu kle¬ 
rika, i napokon je postao kanonikom. Kad je god. 
1773. bio ukinut red Isusovaca i njihova akade¬ 
mija, povjerio je tadanji biskup Galjuf predavanje 
spekulativne teologije u privremenoj kraljevskoj 
akademiji, Taispergeru, pa je tako ovaj izašao na 
glas kao učen čovjek i vrstan učitelj mladeži, 
istaknuvši se naročito prigodom javnih disputacija. 
Glas o njegovoj učenosti dopre i do kraljice Ma¬ 
rije Terezije, koja ga je u jeseni 1776. imenovala 
ravnateljem netom po njoj osnovane kr. akade¬ 
mije znanosti i s njom spojene arhigimnazije u Za¬ 


grebu. Tako dođe Taisperger na čelo najvišega 
učilišta u domovini, a k tomu je bio u veliku ugle¬ 
du kod svoga biskupa. Ali ravnateljstvo akademije 
pomuti mu dosadanji vedri i čestiti značaj, pa on 
promijeni i sam način života. Vidjevali su ga sve 
rjedje te rjedje u stolnoj crkvi, k tomu se je po¬ 
kazivao opor i glupo neuljudan. Po njezi tijela i 
nastupanju njegovu držali su ga mahnitim. 

Taj dakle Taisperger nije mogao zatomiti svoga 
jala, što je biskup zavolio Škrgatića. Da dade odu- 
ška svome jadu, odluči pobijati Škrgatića, te pro¬ 
tiv njega i drugova braniti dekrete cara i kralja 
Josipa II. Stao je stoga tvrditi i dokazivati, da se 
dekret kraljev o dispenzacijama ni malo ne kosi 
s crkvenim pravom, nego da se posve podudara 
s kanonima i ustanovama koncila u Tridentu. Tako 
je on govorio javno i glasno ne samo u sjednica¬ 
ma duhovnog stola, nego i svakom drugom prigo¬ 
dom, pače i sjedeći za biskupovim stolom pri 
ručku ili večeri. Sastavio je pače neku disertaciju, 
koju je kazivao začesanskomu kanoniku Rebro- 
viću u pero, da zataji svoj rukopis i sačuva ano- 
nimitet, pa je onda tu disertaciju poslao duhovnoj 
oblasti. Dakako da je u toj disertaciji nanizao sve 
razloge i dokaze, kojima je naustice dokazivao 
opravdanost Josipovih dekreta. No ni sve to nije 
mu bilo dosta. On je napokon dao rečenu diser¬ 
taciju i štampati primivši kao pseudonim ime ne¬ 
koga Aniana Eliphija, kojega nitko poznavao nije, 
i označivši kao mjesto štampanja grad Beč, gdje je 
zaista imao veliku štampariju znameniti tada tis¬ 
kar Ivan Tomo pl. Trattnern, koji je medjutim po 
čitavoj monarkiji raširio svoje podružnice, pa i u 
samom Zagrebu. 

Kad je dakle jednoga dana izašla u Zagrebu 
spomenuta knjiga pseudonimnoga pisca prije 
Aniana Eliphija, sve je oči svraćalo na kanonika 
i ravnatelja akademije Taispergera, kao na pravo¬ 
ga autora knjige. Ali Taisperger je najodrješitije 
otklanjao svaku pomisao, da bi on bio pisac nje¬ 
zin. On se je s najvećom žestinom obarao na one, 
koji mu tobož podmeću autorstvo knjge, jer da 
njemu nije potreba posebne knjige štampati i izda¬ 
vati, kad i onako javno sam ispovijeda svoje mni¬ 
jenje o tom pitanju (se auctorem nec esse, nec vero 
ullam habuisse rationem libellum illum vulgandi, 
utpote qui palam antea eiusdem opinionis defen- 
sor fuisset). 

Taisperger se je uza sve to ipak bojao biskupa 
Galjufa, koji je radi njegova postupka bio jako 
ozlojeđen. Da zamete svaki očiti trag svoga autor¬ 
stva, odluči poslužiti se varkom. Uze jedan primje¬ 
rak knjige, pa ga bez oznake pošiljača anonimno 

poštom posla u Beč nekom Kereszturyju, koji je 
tada kao agent zastupao kraljevinu Hrvatsku na 
kraljevskom dvoru. Kako je Keresztury dopisivao 
samo sa dva zagrebačka kanonika, s Pizettijem i 
Wolgemuthom, računao je Taisperger posve is¬ 
pravno, da će agent smatrati jednoga od njih za 
pošiljača, a po tome i za pisca. I nije se prevario. 
Keresztury je zaista nagađao, da je Wolgemuth 
pisac knjige, pa mu je čestitao i za pošiljku se za¬ 
hvalio. Baš onaj dan, kad je pismo u Zagreb stiglo, 
bili su Wolgemuth i Taisperger kod biskupa na 
ručku s još nekim kanonicima. Kad je Wolgemuth 
spomenuo, šta mu se desilo, neki mu stadoše če¬ 
stitati, a među njima i sam Taisperger, samo da 
tako odvrati i najmanju sumnju od sebe. 

Tolika drskost nemilo razjadi Wolgemutha, pa 
se najodlučnije ogradi protiv takove podvale. Obo¬ 
ri se pače na Taispergera svom snagom, te iznese 
pred čitavim društvom sve dokaze, koji su oprav¬ 
davali sumnju, da je baš on i jedino on autor te 
nedostojne pisanije. Taisperger se stoga silno upla¬ 
ši to više, što se je i biskup na nj oborio; pa da 
se spase, ponudi biskupu, da će položiti pri- 
seg u, kojom će se oprati od svake i 
najmanje sumnje. Čini se, da je tim biskupa 
u prvi mah donekle primirio. Ali drugi članovi 
biskupskoga stola neprestano su biskupa za bla¬ 
govanja salijetali, da se ne da obsjeniti, već da 
barem nekoga potraži, koji će nedostojnu brošuru 
zalutaloga kanonika dolično prorešetati i pobiti. 
Preporučili su naročito, da se ta časna zadaća po¬ 
vjeri umnom svećeniku Vinku Kalafatiću 
(* 1747 u Bribiru Vinodolskom), koji je bio ne samo 
vrstan bogoslov, nego i odlični pravnik, tako da 
mu je bilo povjereno predavanje međunarodnoga i 
prirodnoga prava u juridičkom fakultetu akademi¬ 
je znanosti. Biskup je Galjuf zaista po svome tje¬ 
lesnom liječniku Werbegi i odvjetniku Luketiću 
pozvao Kalafatića, da se prihvati posla i obrani 
pravo katoličke crkve. I zbilja je Kalafatić ugodio 
molbi biskupovoj i preuzeo pobijanje nezgrapne 
pisanije taštoga kanonika, koji si je jamačno utva¬ 
rao, da mu ne će prije ili poslije izmaći ni biskup¬ 
sko dostojanstvo, samo ako uđe u volju kralju 
reformatoru. 

Kalafatić dade se na posao svom energijom, te 
već u drugoj polovici ožujka 1782. izađe štampom 
na svijet njegov ustuk Anianovoj brošuri s napi¬ 
som: »Theodosii Trasibuli ad Anianum 
Eliphium epistolae II. Viennae typis Joan. Thom. 
Nob. de Trattnern, typograph, et bibliopol, aulic. 
1782.« 8mina str. 142.« 

Dok je Taisperger uzeo za pseudonim Aniana 


Eliphija, poprimio je Kalafatić lažno ime Theodo- 
sius Trasibulus, jer je neki Anianus pisao komen¬ 
tare Teodosijevu kodeksu (Theodosii nomen pla- 
cuit propterea, quod exstent Aniani sub nomine 
in Theodosianum codicem scholia). Nadalje Kata- 
fatić navlastice ne će da bude kakav Thrasybulus, 
nego Trasibul, jer ne će da ga tko zamijeni sa 
grčkim tiraninom. I Katafatić daje svoj ustuk štam¬ 
pati tobože u Beču, kod istoga štampara, gdje je 
izašlo i djelce Taispergerovo; ali on ne zove Tratt- 
nera »štamparom i knjižarom njegovog carskog i 
kraljevskog apostolskog veličanstva«, nego ga 
imenuje »tiskarom i knjižarom dvorskim«, hoteći 
time još jače istaknuti, da je knjiga štampana u 
tiskari, koja je vrlo blizu kralju i njegovu dvoru. 
Pobijajući tobožnjega Aniana Elifija piše mu Ka¬ 
lafatić dvije poslanice: jednu 18. veljače 1782., a 
drugu 12. ožujka iste godine. I on piše tobože u 
Beču, da zamete trag svome radu u Zagrebu. 

Vrijedno bi bilo, da se nađe koji spreman bo¬ 
goslov, pa da raščini oba spisa: i Aniana i Theo- 
dosija, te da se uvjeri, da li imade Kalafatić pra¬ 
vo, kad je na Anianovoj brošuri sam svojom ru¬ 
kom zabilježio, da je to djelce »nepodobno«, te 
»puno objeda i laskanja«. Kalafatić je naime zapi¬ 
sao od riječi do riječi ovako: »Huius opusculi inep- 
ti certe et criminatione atque adulatione pleni au- 
ctor est Josephus Taisperger. Solus an cum socio? 
nescio. Cur pro auctore canonicum hunc habeam, 
rationes omnino probantes in scriniis meis sunt. 
I u samim poslanicama ne štedi Kalafatić Taisper¬ 
gera, kojega smatra svojim krvnim neprijateljem. 
Uza svu evropsku formu on nemilo raščinja svoga 
protivnika, kaže za nj, da »žestoko bunca« 
(vehementer hallucinari), pa onda to njegovo bun¬ 
canje podvrgava najoštrijoj kritici. Kako radi sa¬ 
vjesno, izlazi njegov ustuk još jednom tako opse¬ 
žan kao što je brošura Anianova. 

Ako je već pred nekoliko mjeseci veliku pozor¬ 
nost probudila Taispergerova brošura u prilog de¬ 
kretima Josipa II., još su više osupnule svijet Ka- 
lafatićeve poslanice, u kojima je šibao ne samo 
zablude svoga protivnika, nego i bjelodano doka¬ 
zao neopravdanost i nezakonitost kraljevih resolu- 
cija. To se je smatralo kao nekim otporom pro¬ 
tiv samoga kralja. K tomu se i govorkalo, ako i 
nije javno iznosilo, da je ustuk napisao Kalafatić, 
da nije knjiga štampana u Beču, nego u samom 
Zagrebu, i to u filijalki Trattnernovoj, kojom je 
upravljao poslovođa Horner. Stalo se iznositi, ka¬ 
ko nije dopušteno, da se knjige izdaju bez pred- 
hodne cenzure, a cenzorom bio je tada još uvijek 
Taisperger, a k tomu još pod krivim imenom au- 

tora, a s krivom oznakom mjesta, gdje je knjiga 
štampana. Bila je to velika sablazan, pa se je našlo 
ljudi, koji su tražili, da se takovi propusti i gaženje 
propisanih ustanova ne ostavi bez kazni, 

U Zagrebu je tada živio još jedan tiskar i knji¬ 
žar, po imenu Josip Karlo Kotsche, koji 
se piše »civis (građaninn) et typographus Zagra- 
biensis«. On bijaše još u siječnju 1781. upravio 
molbu na vrhovnoga ravnatelja škola u Hrvatskoj 
Nikolu Škrlca, da mu povjeri štampanje ti¬ 
skanica za akademiju znanosti, jer on će taj posao 
obavljati jeftinije od drugih. Taj isti Kotsche bio je 
kivan na svoga konkurenta Trattnerna, koji je kud 
i kamo imao više mušterija od njega. Stoga je on 
prijavio Trattnerna i njegova poslovođu Homera, 
da štampaju knjige bez privole cenzure, a od ne¬ 
poznatih pisaca, te da svijet zavaravaju krivom 
oznakom mjesta, gdje su knjige štampane. Kotsche 
prijavi to varoškomu sudu u Zagrebu, nadajući se 
možda, da će se tako riješiti opasnog takmaca. 

Dne 5. travnja 1782. odgovarao je Horner pred 
varoškim sudom grada Zagreba. On nije baš ništa 
tajio. Priznao je, da su obje knjige kod njegova go¬ 
spodara u Zagrebu štampane; priznao je nadalje, 
da je Taisperger auktor prve knjige, a Kalafatić 
druge. Prigodom štampanja prve knjige bio je po¬ 
srednikom kanonik Vory, kojega je Taisperger za 
to ovlastio, što je Vory i pismeno posvjedočio; kad 
se je dalje radilo o Kalafatićevu ustuku, izjavio je 
poslovođa, da ga je Taisperger k sebi pozvao, te 
mu već unapred dozvolio štampanje spisa, koji bi 
se možda bavio pobijanjem Eliphijeve brošure. 
Malo zatim stigla je varoškomu sudu izjava od ka¬ 
nonika Voryja, da on nije autor Eliphijeve brošure, 
pače da se odlučno ograđuje protiv potvore, da bi 
on bio začetnik takovog djela. Sve izjave i očito¬ 
vanje Homerovo priopćio je na to zagrebački ma¬ 
gistrat ugarskomu namjesničkomu vijeću, neka 
obavijesti kralja, kako se poštivaju i vrše kraljev¬ 
ske odredbe o cenzuri. 

Kralj i namjesničko vijeće ugarsko jamačno se 
nemilo osupnuše, kad razabraše, da u Zagrebu sam 
cenzor knjiga, taj pouzdanik vlade, gazi ustanove 
o vršenju cenzure. Namjesničko vijeće stoga po 
odredbi kraljevoj povjeri dopisom od 31. svibnja 
Nikoli Škrlcu, vrhovnom ravnatelju školstva u Hr¬ 
vatskoj, da radi te stvari traži razjašnjenja od 
Taispergera. Dne 17. lipnja 1782. pozva zaista 
Škrlec nesavjesnnoga cenzora, da stvar objasni, 
naročito neka izjavi, da li je već unapred dozvolio 
faktoru Trattnernove tiskare, da štampa djelo, koje 
bi tekar stiglo, a bilo bi napereno protiv brošure 
Aniana Eliphija? Taj poziv glasi ovako: 


»Reverendissime! Retulit civitas Zagrabiensis Anny 
Eliphij de Concordia iuris canonici cum recentioribus caesa- 
reo-regiis edictis opusculum, Theodosij item Trasybuli Epi- 
stolas duas, mentito V i e n n a e nomine, re ipsa Zagrabiae 
impressa fuisse Retulit etiam constitutum eatenus factorem 
Tiatnerianum edixisse quod reverendissima dominat.o Ve- 
stra, eidem ad se accersito, opus quodcunque adversus libel- 
lum Eliphij ne fors proditurum imprimendi facultatem con- 
cesserit. Quare iubet excelsum consilium de benigno iussu 
regio, ut reverendissimam dominationem Vestram super 
hac factoris Tratneriani assertione constituam, accipiendam- 
que eiusdem declarationem šibi repraesentem. Placebit 
proinde hane mihi proximius submittere, qui interea constanti 
aestimationis cultu permaneo«. 

Poziv vrhovnoga školskoga ravnatelja djelovao 
je na Taispergera porazno, jer se je mogao osvje¬ 
dočiti, da su sve do kraljevskoga dvora prozreli 
njegove nedostojne intrige. Kratki poziv i još više 
suhoparni ton njegov pokazivao je, da se radi o 
ozbiljnoj stvari. Taisperger požurio se, da se 
opravda, te je već 23. lipnja napisao odgovor, 
kojega je rukopis sačuvan. Najprije oborio se je 
na varoški magistrat, koji se je upleo u tu stvar, 
koja je skroz znanstvena, dok za infamne paškvile, 
koji se bez cenzure štampaju, ne mari. Osuđuje 
zatim drskoga poslovođu i njegovu tvrdnju (teme- 
rariam assertionem), te niječe, da je dao dozvolu 
za štampanje kakova ustuka Eliphiju, jer ga za to 
nitko nikad ni molio nije. Suviše tuži faktora, ko¬ 
liko je javnih govora i satira bez dozvole štampao, 
te prilaže i čitav snopčić takovih spisa. Ali jedno 
ipak nije mogao poreći, da je naime s faktorom 
govorio o djelu, koje bi bilo ustuk Eliphijevoj bro¬ 
šuri. On mora priznati, da je na prošlu gluhu ne- 
delju (dominica passionis, 17. ožujka), čuvši da se 
protiv Eliphija nešto bezočna (infamitates quae- 
piam) štampa, sam došao k rečenomu faktoru, te ga 
zapitao, da li ima u štampi kakvu sličnu radnju? 
Ali taj čovjek, budi da je neiskren, budi da je bio 
podučen, zanijekao je sve, premda su trinaest dana 
poslije toga razgovora rečene poslanice Theodosi- 
jeve iz njegove tiskare izašle. Faktor mu je dalje 
ponudio, da će njemu, ako šta dođe, onako ispod 
ruke saopćiti, samo ako to želi. Ali on je odgovo¬ 
rio, da ga takova želja ne muči, jer da će i onako 
poslije viditi i čitati, ako što izađe.- Ali zar je 
to tražiti ili podijeliti dozvolu, da 
se knjiga štampa (sed est ne hoc petisse 
aut dedisse facultatem imprimendi libelli?) zavr- 
šuje patetično svoje opravdanje. 

Taisperger je negdje osjećao, da mu opravdanje 
slabo vrijedi, jer je napokon morao sam priznati, 
da je s faktorom Homerom govorio, pače ga u nje¬ 
govoj tiskari i potražio. Pa onda izjava, da mu — 
premda je cenzor — ne treba saopćiti djelo, koje 
bi stiglo, nije li neizravno dozvola, da se ono 

štampa bez predhodne cenzure? Uvidio je stoga, 
da je dolijao, te da mu treba snositi posljedice 
svoga neiskrenoga i nedozvoljenoga postupanja. 
Ne zna se, kako se je zgodilo, ali stoji, da je Tais- 
perger možda još 23. lipnja, a svakako 24. lipnja, 
usmeno ili pismeno vrhovnoga ravnatelja obavije¬ 
stio, da se radi slaboga zdravlja za¬ 
hvaljuje na službi ravnatelja aka¬ 
demije znanosti« 

Dne 25. lipnja odgovara Škrlec na Taisperge- 
rovu zahvalu. Škrlec bi vrlo žalio, kad bi on kojim 
činom svojim bio dao povoda, da se je Taisperger 
na časti ravnatelja zahvalio; ali budući da je Tais¬ 
perger izjavio, da je to učinio radi slaboga 
zdravlja, to mora njegovu ostavku svakako 
prihvatiti, jer je pravedna i potrebita. Škrlec piše 
od riječi do riječi: »Sicuti dolerem vehementer, si 
quo meo facto reverendissima dominatio Vestra ad 
resignandum quem de clementia suae Maiestatis 
acceperat, Academiae huius Directoratum adducta 
fuisset, ita cum consilio huic sinistrae valetudinis 
statum, causam dedisse intelligam, facta non tan- 
tum iusta, sed et necessaria de causa resignatio- 
nem utique debeo acceptare«. Škrlec baš ni jednom 
riječju ne kuša odluku Taispergerovu promijeniti, 
pače za sav njegov višegodišnji rad u akademiji 
nema baš ni jedne riječi pohvale ili bar priznanja; 
jedino, čime mu misli bar nekako pokazati svoje 
povjerenje, jest molba, da se posavjetuje sa svojim 
zemljakom i drugom u Kaptolu Mandićem, pa da 
sporazumno s njim predloži nekoliko sposobnih 
muževa, koji bi se mogli kandidirati za ravnatelja 
akademije. Koliko fine ironije odaje ta molba pre¬ 
predenoga diplomate Škrlca! Još je veća ironija 
bila, kad je Škrlec 22. rujna povjerio isluženomu 
(emerito) direktoru Taispergeru, da nedavno od 
kralja imenovanoga novoga direktora akademije 
Josipa Petrovića, nekad u istoj akademiji profe¬ 
sora ugarskoga prava, a poslije profesora općega 
prava na akademiji u Budimu, predstavi čitavomu 
profesorskomu zboru, te ga u njegovu čast uvede 
i sve mu predade, što pripada ravnateljstvu. Deset 
dana prije toga, naime 12. rujna, bijaše ugarsko na- 
mjesničko vijeće obavijestilo vrhovnoga direktora 
Nikolu Škrlca, kako je kralj odredio, da se faktor 
Trattnernove tiskare u Zagrebu radi štampanja 
onih dviju knjiga po varoškom magistratu opo¬ 
mene (reprehendatur), a u buduće da se ne usudi 
više štampati ništa bez dozvole cenzora i bez 
oznake pravoga mjesta štampanja. Očito je, da su 
viši krugovi štedjeli faktora, kojega je gospodar 
bio jedan od najvećih miljenika kralja i njegova 
dvora, O svemu tomu zabilježio je u kratko Vinko 


Kalafatić ovako: »Demum providentia Nicolai 
Skerlecz, superioris regii studiorum directoris et 
in consilio locumtenentiali consiliarii, negotium 
ita compositum, ut nullus deinde strepitus excita- 
retur, et Taispergerius paulo postea officio direc¬ 
toris localis, quo in academia Zagrabiensi ab anno 
1776., fungebatur, se abdicavit«. 

Tako je stradao čovjek, koji je stavio znanost u 
službu vlasti, te koji je spletkama i zavaravanjem 
htjeo nadmudriti druge. Taisperger je prototip ne¬ 
savjesna čovjeka, koji je zlorabio znanost za svoje 
lične ciljeve, ne mareći ni malo za to, da muževi 
znanosti moraju prije svega biti značajni ljudi, ko¬ 
jima je sveta istina nada sve na svijetu. 

Taisperger živio je nakon ostavke svoje još tri¬ 
deset godina, al je slabo vrijedio među svojim sa- 
vremenicima. Poznati latinski spisatelj onoga vijeka 
Adam Baričević zapisao je u svojoj historiji knji¬ 
ževnika ovo: »Godine 1782. odrekao se je iznenada 
(repente) ravnateljstva i posve se dao na pobož- 
nost. U to doba vidio si ga prvoga u crkvi, prvoga 
u prijateljstvu s Bakhom, prvoga pri pravdama i 
svađama s braćom. Poput Prometheja poprimao u 
razno doba razne oblike. Sad je umjeren, sad 
učen, sada svet, ali nikad s dostojnošću. Broji 
malo prijatelja, te koje danas poštiva, sutra ostav¬ 
lja«. Vječiti duševni nemir i trzavice, koje su se 
očitovale naročito u borbi s novim biskupom 
Maksimilijanom Vrhovcem, koji bijaše zasjeo na 
stolicu, za kojom je on hlepio, učiniše napokon, da 
je i tijelom i duhom klonuo. Biskup Vrhovec zapi¬ 
sao je u svome dnevniku o njem ovo: 

»(Godine 1912) dne 12. listopada u pol 11 umro 
je zagrebački kanonik i exlektor Josip Taisperger. 
On je već od nekoliko godina pokazivao u razma¬ 
cima znakove delirija, te je bio čitavoj kući i svo¬ 
jim domarima na teret. Pošavši dan prije svoje 
smrti sam na šetnju sruši se, te se ljuto na glavi iz- 
rani. Danas pade u agoniju i malo zatim izdahnu«. 
Pokopao ga je biskup Vrhovac, kojemu je bio ne¬ 
pomirljivi protivnik. 

Kao izvori za ovu radnju služile su mi u prvom redu 
obje knjige (Taispergerova i Kalafatićeva), a poimence onaj 
primjerak, koji se čuva u knjižnici jugoslavenske akademije 
(signatura V. a. 177). Tu su zajedno uvezane obje knjige 
najprije Taispergerova, onda Kalafatićeva. Primjerak potječe 
iz ostavine Kalafatićeve, koji je između obiju knjiga na 
umetnuta četiri lista pisaćega papira vlastitom rukom zapi¬ 
sao historijat čitavoga događaja, a uza to zabilježo više 
zanimljivih podataka, za koje inače ne bi znali. Suviše upo- 
trebio sam neke službene akte kr. državnoga arhiva u Za¬ 
grebu, naročito tako zvana »Scholastica« za god. 1782. 
Napokon primio sam lijepih pismenih i usmenih obavijesti 
od gg. zemaljskoga srednjoškolskoga nadzornika Vladoja 
Dukata i ravnatelja kr. sveučilišne knjižnice dra. Franje 
Fanceva, za što im se srdačno zahvaljujem 

NAŠE SLIKE 

Robert Frangeš - Mihanović. Već prvim svojim skuip- 
torskim radovima, u kojima se Frangeš kao kipar hrvatsko; 
javnosti predstavio, pokazao je jasno svoju težnju za monu- 
mentalnošću. 

I ako ta težnja nije došla do potpunoga izražaja u 
prvim poletima njegove fantazije, ona se stala postepeno ma¬ 
nifestirati u kasnijim etapama njegova umjetničkog razvoja. 

Svaki naime skulptor teži u svome razvijanju — ma¬ 
nje ili više — za tim najvišim diljem, koji znači za umjetnike 
plastičare vrhunac njihova naprezanja. Većina njih za¬ 
ustavlja se na polovini toga puta ne uspevši se do svoga 
cilja — tek duhovno snažnijoj manjini uspijeva probiti si 
put do te najviše stepenice skulptorske umjetnosti. 

Frangeš se u nastupu svoje muževnosti dovinuo tome 
cilju, spajajući u svojim plastikama sve one odlike, koje 
daju umjetničkim djelima karakter monumentalnosti. 

Služeći se onim istim sredstvima, s kojima su se 
služili njegovi drugovi iz prošlih vijekova, unosi Frangeš u 
svoju umjetnost sve ono, što je već Leonardo da Vinci za 
figuralno prikazivanje tražio: život, pokretljivost i snagu. 

U svojoj najnovijoj umjetničkoj tvorevini, koju je on 
nedavno dovršio, a dao joj naziv »Uskrsnuće«, došli su 
ti momenti monumentalnosti do pravog, potpunog i snažnog 
izražaja. 

Na izradbu ovoga kipa navela je umejtnika Frangeša 
pogodba sa zagrebačkom gradskom općinom, koja mu je 
ustupila jednu građevnu parcelu na obronku nekadanjeg Ro¬ 
kova groblja uz uvjet, da na tome istome mjestu, koje je 
po regulatornoj osnovi određeno da se pretvori u parkirano 
šetalište, podigne o svome trošku iz kamena ili bronsa ka¬ 
kav kip. 

Frangeš je uzeo kao bazu, na kojoj će svojoj fantaziji 
dati podražaja, da treba na ovome budućem parku postaviti 
fontanu, iz koje će izbijati voda, koja će svojim žuborenjem 
neprekidno šaptati o obnavljanju vječnoga života; ta fon¬ 
tana treba da posjetnicima parka doziva svojim žuborom u 
pamet, da je ovo zemljište bilo nekoć posvećeno miru i po¬ 
koju, a sada da je na tome istome zemljištu, na kojemu je 
vladala nekoć neumoljiva smrt — uskrsnula i opet životna 
radost. Tu ideju ponovno uskrsnulog života, koja je bila 
umjetniku pokretnicom, a imala se simbolizirati u izvor- 
zdencu, nastojao je Frangeš simbolički potencirati sa žen¬ 
skom figurom. 

Djevojka — kao kaplja rose čista, iz čijih grudijju 
miriše duša devojačka, a u čijoj se golotinji odrazuje djevi¬ 
čanska nevinost — poklekla je na rubu zdenca i omamljena 
čarnom muzikom žuborenja osjeća, da ju ovo vrelo probu- 
đuje na novi neslućeni život, koji ona do tog časa nije u sebi 
osjećala, pa je stoga trgnula glavu natrag, a ruke stidljivo 
na svoje grudi potegnula, bojeći se nečesa, što još ona ne 
shvaća, ali čemu se ona ne će moći oduprijeti; ona naslu¬ 


ćuje, da se u njoj nešto dosad neosjećajno budi i ona će se 
tome buđenju besvijesno podati vršeći u sebi ono, što je po 
vječnim zakonima čovječanstva dano, na r me da svojim živo¬ 
tom podržaje neprekidnu nit ljudskoga života, a svojom ži¬ 
votnom snagom oživljuje i uskrišuje nove živote. 

To je eto »Uskrsnuće«, kako ga je umjetnik Frangeš 
u sebi zamislio i izveo, spajajući djevojačku figuru i ogradu 
zdenca u simbolički prikazanu harmoniju. 

Da pogledamo, kako je umjetnik tu sebi postavljenu 
zadaću ne samo idejno — nego i tehnički obradio. 

Plastički motiv stojeće figure — u umjetnosti ga zo¬ 
vemo statički momenat — uhvatio je Frangeš okom pravoga 
umjetnika; težište je figure postavljeno na lijevu nogu, a 
podvinuta kontrapostirana desna noga veže ju s okruglom 
ogradom zdenca, do kojega se pristupa preko jedne stepe¬ 
nice. I ako su taj stav djevojačkog tijela — koji se javlja 
kao pramotiv u figuralnoj umjetnosti — i drugi obrađivali. 
Frangeš ga je umio individualno uhvatiti, modificirati i tad 
tek po njemu oduhovljen u glini utjeloviti. 

I pokretni momenat, u kojem se ističe dinamička 
strana samoga tijela, iznesen je u toj lijepoj figuri s tanko¬ 
ćutnim poznavanjem ženskoga akta i minucijoznim prikazi¬ 
vanjem ženske muskulature. 

Prikazujući djevojačku figuru u potpunoj njenoj golo¬ 
tinji iznio je Frangeš tu golotinju u takovoj harmoničnoj 
predanosti, koja izazivlje u gledaoca duševno zadovoljstvo 
i mirno divljenje nad vječnom ljepotom ženskoga tijela. 
Umjetnik nam u svome kipu ne pruža samo čisti estetski 
užitak nego i naš etički smiruje onako, kako nas smiruju 
kipovi grčke plastike, u kojima je tako sjajno prikazana 
tjelesna i duhovna suzdržljivost. 

Napokon i u samome izražaju glave i lica toga čistog 
djevojačkog tijela umio je Frangeš pravom finesom i osje- 
ća;nošću u potpuni sklad dovesti izražaj čiste duše, koji se 
odrazuje na licu, sa čistim stavom nevinoga djevojačkoga 
tijela. 

Cijela figura zajedno s ogradom zdenca, posve je 
slobodna i tu je Frangeš uspio; izradivši ju u njenim dijelo¬ 
vima detaljno i virtuozno, omogućio zgodno komponovanim 
stavom promatranje njeno sa svijuh strana, a da se ni 
s jedne strane ne izgubi cjelokupni dojam same kompozicije. 

Ograda samoga zdenca urešena je relijefima, koji 
obrađuju simbolički momente iz Danteova Raja, Čistilišta i 
Pakla. Uzimajući motive iz Dantea, htio je Frangeš da sim¬ 
bolizira u tim relijefima put, kojim su prolazile duše onih 
pokojnika, koji su bili pokopani na tome groblju. Kip je izli¬ 
ven u nadnaravnoj veličini u bronsi i to u jednome komadu 
u ljevaonici zagrebačke akademije tvornih umjetnosti. 

Pored čiste umjetničke vrijednosti, ima ova umjetnina 
za nas i svoju tehničko-stručnu cijenu, jer je taj kip od 
prve početne skice u glini pa sve do njenog konačnog lije¬ 
vanja u kovinu izrađen u Zagrebu. 

VIJENAC 


Broj 17. 





Stoga je posve u redu, da takav umotvor, koji je 
uo i izrađen na domaćemu hrvatskomu tlu, služi za ures 
u Zagrebu 

Jedna pomisao smućuje čovjeka, kad udivljeno pro- 
*a, a to je bojazan da ga ne bi surove ruke na otvorenome 
u — kamo će ga postaviti — oštetile i iznakazile. 
tam se, da bi najzgodnije bilo postaviti tu doista lijepu 
mentalnu figuru u atrij buduće gradske vijećnice, gdje 
u zatvorenome prostoru uz ublaženo svijetlo još bolje 
zentirala. 

Frangeš je ovim kipom prešao u doba, koje možemo 
*ti »muževnom dobom« njegova umjetničkoga rada i 
n i a * A. J. 

KNJIŽEVNOST 

>ip Kosor: Razvrat. Strašna knjiga. Knjiga, o kojoj bi 
trebalo govoriti, ali o kojoj će se vjerojatno šutjeti. 

, o kojoj bi se mnogo dobra dalo reći, ali i ne manje 
oman, pjesma, pamflet, feljton — sve ujedno. Ali ma- 
ime, više feljtona, manje romana, više pamfleta. Krik 
-a, koga boli. Ali i hvastanje naivnika, koji si umišlj . 
;no i groteskno u isti mah . . . Dakle upravo ono, što 
/fugo tražio u romantici. Što li bi on rekao, da mu je mo¬ 
guć? uščitati ovo djelo? 

Treba priznati djelu, da je od prve do zadnje stranice 
pisano nekom izvanrednom dinamikom i osobitim reći bi 
vizionarskim stilom. Nešto posve svoje vrsti. Snaga, keja 
se ne zadovoljava samo jakošću scene, slike, rečenice ili 
stila. Čak i sam leksikon sastavljen je od najneobičnijih 
riječi, koje su na stotine prosute po romanu: vrhunaravni 
pi'aiškonski, vječni, neumitni, kaotički, besmrtni, nirvanski, 
džehenetski, svakominutačni, vaseljenski, pranaporno, ma¬ 
gični, astralni — i tako bi se to moglo citirati do u bes¬ 
konačnost. Trebalo bi zaista (da se poslužimo auktorovim 
rječnikom) »svakominutačni pranapor vrhunaravne nadvolje, 
da ^čovjek na životinjskom planu rastrga magičku koprenu 
vaseljenski kaotičke svebiti« Kosorova stila. 

Tako pišući prikazuje nam pisac svu grozotu dojmova, 
što su pali na dušu književnika Gligorija Jefremovića, kad 
se vraćao poslije rata u domovinu iza dugotrajnog lutanja po 
svim stranama Evrope a i ostalog širokog svijeta. Intenziv¬ 
nost svih tih dojmova potencirana je upravo do nevjerojat- 
nosti, a crtanje situacija i karaktera dotjerano gotovo do 
apsurdnosti. To je bič, kojim auktor udara licumjerje svojih 
savremenika, pohotu i pohlepu za novcem, pateći ujedno od 
nemoći da se istrgne iz te sredine. Naše socijalne i kulturne 
prlike iznesene su u tako žarkim bojama, s toliko gnjušanja 
i ogorčenja, da o iskrenosti auktorove odvratnosti nema 
sumnje. To je najgorča satira na prilike u Jugoslaviji iza rata. 

Tkogod je putovao u tuđinu i imao posla s našom cari- 
f nom, s osobitim će užitkom čitati stranice posvećenu opisu 

pregledavanja prtljage. »Teško je govoriti o svim pojedin- 
kostima ove sudbonosne pregledbe ... Tek mnogi putnici, 
koji su pošli na nju kao mladi, čili ljudi s poletnom dušom, 
punom nada i slatkih čežnja, zalijećući se u beskrajno polje 
života i snatreći o sreći . . . povratili su se u željeznička 
kola kao nemoćni starci. Neki su izgledali kao žrtve brodo¬ 
loma, koji se sretnim slučajem spasiše poslije grozne borbe 
sa ledenim morem i strašnom olujom, koja je trajala dane i 
noći. A neki, koji su na pregledbu pošli sa bujnim svijetlim 
tamnim pramenovima kose, povratili su se sada sa sjedi- 
nama na sljepočicama. Posijediše naglo kao što žrtve nesre¬ 
ća momentano osijede, ako ih na primjer osudi crna kob, 
da ih recimo žive zakopaju u grob ili preko njih projure 
vlakovi poštedivši im sretnim slučajem život . . .« 



I tako to u tom grotesknom stilu — često puta na žalost 
i vrlo banalnom — ide naprijed. Tako je ocrtana podmitlji¬ 
vost željezničara, pokvarenost uprave, prljavost kavana, ne¬ 
moral noćnih lokala, strančarstvo u politici, klikarstvo u 
književnosti, nehaj vlasti, surovost žandara . . . ukratko sve, 
što truje naš svagdanji život u blaženoj ovoj državi, ali čega 
ima i drugdje. Veliki dio toga i nije upravo nov: ima toga 
poznatog iz dnevnih novina i iz razgovora. Auktor je doduše 
vlastitim iskustvom ili gledanjem došao do tih opažanja, 
pa često put misli, da su originalna i nova, jer su za njega 
nova. A u stvari već to i piljarke na trgu pripovijedaju . . . 

Crtajući razvrat poratnog života auktor je kadšto tako 
duboko zagrezao, da ga onamo ne možemo slijediti. Drasti- 
čnost nekih scena prevršila je mjeru ukusnosti i uzrokom je, 
da knjigu nikako ne možemo preporučiti svakome či¬ 
tatelju, a pogotovo ne čitateljki. 

Kardinalna je pogrješka cijelog djela ta, da se auktor 
nije digao nad stvar, nego se izgubio u njoj. On ne vlada 
suvereno materijalom, već bi se prije moglo reći, da mate¬ 
rijal vlada njime. Odatle dolazi naivnost i slabost mnogih 
mjesta uz druga tako jaka, kako ih je mogao napisati samo 
čovjek jednog nesumnjivog i vrlo jakog talenta. Zato Kosor 
nalazi više razumijevanja u tuđini negoli kod kuće: ona jaka 
mjesta pripisuju se njegovoj genijalnosti, a one ludorije i 
naivnosti smatraju karakteristikom naše kulturno zaostale 
rase — u čem imaju savršeno krivo, po našem mišljenju. 

Upravo je nevjerojatno, kako se uz najbanalnija mjesta 
nađe po nekoliko tek nabačenih redaka neočekivane ljepote. 
Kad Gligorije stoji gladan pred izlogom i gleda šunke, švaj- 
carske sirove i paštete, dotle gle kakva je noć: »Zenitom 
je neba između blijedih usnulih zvijezda u šuštavoj mekoj svili 
»kumove slame« plovio srebreni čun mjeseca i hladnim su¬ 
znim trakama padao preko kuća . . .«! I to je došlo pod 
pero tek onako, slučajno. 

Sve u svemu, knjiga svoje vrsti. Moglo bi je se silno po¬ 
hvaliti, ali s istim pravom i silno pokuditi. Ovisi o shvatanju, 
položaju, dobi, a čak i o spolu čitatelja. Loša knjiga za dje¬ 
vojke, prilična za gospodu, neprilična za gospođe, okrutna 
za političare, gorka za ratne bogataše, interesantna kao 
putna lektira, deliciozna za »štamgaste« kavane Corso, sim¬ 
patična za prijatelje Kosorove, glupa za njegove neprijatelje. 

Ali, nekako, svakomu je na nepriliku — i zato, držim, da 
će se mnogo o njoj šutjeti. 

A, ono, što se tiče opreme, ta je mizerabilna. 

Dr. Slavko Ježić. 

Komentar smrti Smail-age Čengića od Ivana Mažuranića 
— napisao Đuro Grubor prof. Zagreb 1923. (ćirilicom). Malo 
je kod nas kritičara, koji se ozbiljno bave proučavanjem na¬ 
ših klasičnih djela, o kojima svi rado govorimo i kojima se 
ponosimo. Osim kritičnih razmatranja o čuvenom Mažura- 
novićevom epu od F. Markovića, T. Šm'ičiklasa, Vlad. Ma¬ 
žuranića i J. Pasarića i to pretežno s estetske strane, nije 
se nitko ozbiljno pozabavio tim remek djelom, koje iščekuje 
još svoju kritiku, koja će ga svestrano i temeljito ocijeniti. 
Zato je baš vrlo zgodno došao ovaj »Komentar« g. prof. Gj. 
Grubora, koji nam u tančine protumači gotovo svaki stih 
te velepjesni i to pretežno s filološke strane. Ovaj će njegov 
pohvalan trud dobro doći i mladeži u školi, a može poslužiti 
i kao podloga proučavanja i shvaćanja toga znamenitog djela 
svakome, koji ga želi točno razumjeti. Auktor je odijeljen od 
komentara, koji je bio namijenjen kritički priređenom izdanju 
Smail age Čengića s ilustracijama Joze Kljakovića, objelo¬ 
danio i poseban tekst. Izdanje je štampano ćirilicom i stoji 
20. D. Stj. J. 

Nove knjige. Uredništvo je primilo ove knjige: R. F. 
M a g j e r : Pjesme iz osame. Naklada auktorova. 

Od »Narodne knjižnice«, Zagreb, Vojni¬ 
čka ulica 13.: Stendhal: 0 Ljubavi. — Pfificus: 
Milovanje u pjesmi i prozi. — Gobineau: Preporod u 
Italiji (Renesansa). — Dr. M. P r e 1 o g : Repetitorij povijesti 
Srba, Hrvata i Slovenaca. — Prof. Gjuro Grubor: Ko¬ 
mentar smrti Smail age Čengića. — I. Mažuranić: Smrt 
Smail age Čengića (jubilarno izdanje s ilustracijama Joze 
Kljakovića). 

Od knjižare St. Kugli, Zagreb, Ilica 30.: Jo¬ 
sip Kosor: Razvrat, — Gjuro Prejac: Dvije najno¬ 
vije šale (»Provalnik«, šala u jednom činu i »Znatiželjan 
tast«, šala u jednom činu). L. N. T o 1 s t o j : Otac Sergije. — 
L. N. T o 1 s t o j : Mladi Car. — Gustav Krklec: Nove 
pjesme. — Aleksandar Dumas: Gospođa de Monso- 
reau. 

UMJETNOST 

KAZALIŠTE 

Repertoar Hrvatskog kazališta u Zagrebu. Travanj 12. 
0. Wilde-R. Strauss, Salom a (19 put; gostovanje Vike 
Engel, Petra Raićeva i Marka Vuškovića). — 13. G. Doni- 
zetti, Don Pasquale (11 put; gostovanje Maje de Stroz 
zi i Al. Veselovskoga), — 14. Josip Kulundžić, Ponoć. Tri 
čina groteske iz trećeg kata. Scenska muzika Oskara Joze- 
fovića. — 15. popodne: Bogdan Katerwa, Prolaznik; na- 
veče: G, Verdi, Rigoletto (110. put; gostovanje A. Ve¬ 
selovskoga). — M. Leoncavallo, Pagliacci (91 put; go¬ 
stovanje Petra Raičeva i M. Vuškovića); P. I. Čajkovski. 
Labuđe jezero (13. put, gostov. Margarete Froman). — 
17. Gogolj, Ženidba (43.put). 

BILJEŠKE 

Nemoć savremene književnosti. Posmatrajuć: objektivno 
današnju produkciju svjetske literature na beletrističkom 
polju uopće, opaža se posvuda neka karakteristična nesrc- 
đenost, kako u izboru i načinu obrađivanja dotičnih pred¬ 
meta, tako i u isticanju književnih smjerova, koji su često 
samo lični izražaj pojedine skupine pisaca. Većina tih pro¬ 
dukcija nema nikakove veze sa zdravim rasuđivanjem uopće, 
niti su proizvod zrelijeg posmatranja razvitka ljudskog dru¬ 
štva ni dubljeg proučavanja čovječje psihe. Takva djela 
prouzrokuju metež i haos u svjetskoj literaturi i karakte- 
rišu samo krizu, u kojoj se sada nalazi lijepa knjiga, a vrlo 
nepovoljno utječu i na publiku djelujući na etičko i este- 
tičko shvaćanje pojedinaca i mase. 

Reći bi, da je posvuda otela mah neka neobuzdana želja 
za originalnošću i novotarijama u području lijepe književ¬ 
nosti, koja često svraća pisce s pravoga puta zanoseći ih 
na nestalno tlo maglovitog maštanja, koje graniči sa bulaž- 
njenjem. To je neka vrsta prisiljenog stvaranja bez prave 
orijentacije, bez istinskog nadahnuća, riječju bez onog pra¬ 
vog intimnog podražaja, kojega osjeća pravi umjetnik, kad 
stvara svoja originalna djela. 

Uzrok svemu tomu mora se, po našem mišljenju, potra¬ 
žiti u nesređenim odnošajima, koji su nastali za ratnih i 
poratnih vremena i koji su razorno djelovali na normalni 
razvitak društvenih odnošaja. 


Umno stvaranje uopće treba duševnog mira i sabrana, 
da uzmogne dublje prodirati u srž same stvari i oživljav 
perom, kistom ili dlijetom one ideje i vizije, koje izb* u 
iz umjetničke duše kao prirodni produkat njegova is. 
čanog umjetničkog osjećanja. No reći bi, da se je sve o 
s temelja poremetilo i nije dakle čudo, da u današnje r, 
izlaze relativno slabi duševni proizvodi, koji nemaju or 
ni veze sa tradicijom, a s druge strane ne posjeduju u r \ 
toliko snage, da bi nam mogli objaviti nove umjetnički 
rizonte i naputiti novu generaciju po stazi zdravoga raz 

Izgleda dakle, da još ni do danas njije nastupilo vr 
sanacije socijalnih odnošaja uopće, a s njima u vezi i 
čija književnih i umjetničkih pojava. 

Doba, koje preživljujemo, jest prolaz u novu fazu, 0 
mora da nastupi u onom momentu, kad ljudstvo prc~ 
intelektualnu krizu, koja mu sada sapinje polet, da s*~ 
mogne vtinuti do onih vedrih visina, gdje caruje ’s 
istina, jedina nadahniteljica velikih djela. š 

Slične faze prevaljivalo je čovječanstvo i u prošlir U 
menima, osobito nakon nastupa golemih katastrofa, kc 
poremećivale tok normalnih dogođaja, ali iz tih faza ' 
stvo bi izlazilo uvijek slavodobitno, jer u njemu živi 
latentna energija, koja iščekuje pogodne uvjete da iz„^ 
na javu. Onda ljudski duh još jačim zamahom zakorakne, 
da ispuni praznine, koje su u nepovoljnim prilikama na¬ 
stupile. 

U koliko se može po savremenim umjetničkim produkci¬ 
jama prosudit', to vrijeme nije tako blizu, te će po svoj pri¬ 
lici proteći još dosta vremena, dok nastupe pogodnije pri¬ 
like za umjetnost, da se uzmogne sjegurnim korakom za¬ 
putiti po onim vedrim stazama, kojima je išla kroz vjekove, 
otvarajući ljudstvu uvijek nove vidike na njegovom trium- 
falnom putu usavršavanja. 

Nemoć savremene književnosti sastoji dakle baš u tomu, 
što joj u glavnom još nije uspjelo, da nađe pravi put, da 
sredi nove porive i težnje, koje se u ovim posljednjim vre¬ 
menima javljaju u društvu i koje su posljedica svjetskog 
darmara, koji je nastupio nakon najveće ljudske tragedije 

Ne valja međutim smetnuti s vida, ako su mnoge ob¬ 
mane, s kojima se je kroz vjekove hranilo ljudstvo, raspr¬ 
šene krutom zbiljom života, da se pomaljaju klice, iz kojih 
mora da se rodi nova civilizacija bolja od prijašnje. Prirodna 
evolucija ide svojim tokom neslućenim i često neshvatljivim 
putevima pripremajući uvijek nove životne uvjete u svim 
područjima ljudskoga djelovanja. 

Vrijeme, koje sada proživljujemo, vrijeme je inkubacije, 
ono je baš zato nemirno i nervozno, jer osjeća u sebi nešto 
što ga podražuje, nešto što se komeša u njegovoj nutrini, 
i u trzavici neizvjesnosti, ono još ne nalazi pravu riječ, da 
se izjasni i upravi stazom, koja vodi k cilju. 

Međutim se opaža i kod nas i kod ostalih kulturnih na¬ 
roda neka neodoljiva težnja za zdravom reakcijom u svim 
smjerovima intelektualne ljudske djelatnosti. To je očiti 
znak, da su se pojedinci stali otimati hipnozi, koja je bila 
zahvatila ljude, i nastoje svom silom da se povrate na pravu 
stazu normalnoga razvoja. Uvjereni smo, da će konačno ta 
struja pobijediti i da će književnost i umjetnost osvježena 
i oplođena novim idejama, snažnijim zamahom zakoraknuti 
i zagrabiti u moderni život i da će onda započeti preporod 
i naše lijepe knjige u duhu i smjeru onih velikih i nepoko¬ 
lebivih principa istinske i zdrave umjetnosti, koji su zajed¬ 
nički svim civilizovanim narodima. Stj. Ilijić. 


Izdavači i vlasnici: Dragutin Nemet i drugovi 

Petkiafaka *liea 3 
TgMoo 7*41 

Prolsvodi: svakovrsno željezno pokućtvo, peći, 
štednjake 1 dijelove istih tačke, želj. prozore, 
stube, obrade kao i razna draga željezna roba. 
Cijene vrlo umjerene, a izvedba solidna i brza. jo 


Zahtijevajte tjenih 

kosmetičkih preparata za njegu i 
poljepšavanje lica, finih sapuna, 
pudera, parfuma i kremova iz: 



nto^erije. Za^xe6, Ilica 34 


IUOO FlESCH, ZAGREB 

ILICA BROJ 40 

preporuča svoje bogato skladište svakovrsnog 

muškog I dječjeg rablfo 

uz umjerene cijene i solidnu podvorbu. 



























